text:
An fayl in tikang ha Wikimedia Commons ngan puydi mahigamitan para han iba nga mga proyekto.
An paglaladawan han iya
fayl han paglaladawan nga pakli didto in ginpapakita ha sirong.
§ Dalikyat nga pulong [ igliwat ]
Description
2014 S 2199 Smokva 2 wiki Wild.JPG
Smokva Hrvatski:
Ficus carica Latina:
Date
18 Marso 2014, 16:28:03
Source
Own work
Author
MickMorton
Cres 18.III.2014.
I, the copyright holder of this work, hereby publish it under the following license: Kaagi han paypay
Pidlita an adlaw/oras para makit-an an fayl nga naggawas hito nga oras.
Pitsa/Oras Thumbnail Mga dimensyon Gumaramit Komento
yana 21:09, 19 Marso 2014 717 × 1,000 (186 nga KB) MickMorton User created page with UploadWizard Mga Sumpay
An mga nasunod nga mga pakli nasumpay hini nga paypay:
Global file usage
The following other wikis use this file:
Usage on hr.wikipedia.org
Iní nga paypay mayda dugang nga pagpasabot, nga bangin gindugáng tikang han digital nga camera o iskaner nga gin-gamit paghimo o pag-digitar hini.
Kon an paypay ginliwat tikang han orihinal nga kamutangan, mayda mga detalye nga bangin diri magpakita han ginliwat nga paypay


c: text/html

text:
Istorya 84: Ginbisita hi Maria hin Anghel
HI Maria ini nga mahusay nga babaye. Usa hiya nga Israelita nga naukoy ha bungto han Nasaret. Maaram an Dios nga buotan hiya hinduro. Salit ginsugo Niya hi anghel Gabriel nga kaistoryahon hiya. Maaram ka ba kon ano an ginsiring ni Gabriel kan Maria? Aton kitaon.
‘Maghimaya ka, pinalabi ka kaopay. Hi Jehova upod nimo,’ siring ni Gabriel ha iya. Yana pa gud la hiya nakita ni Maria. Nabaraka hiya tungod kay diri hiya maaram kon ano an kahulogan han ginsiring ni Gabriel. Kondi ginpakalma dayon hiya ni Gabriel.
‘Ayaw kahadlok, Maria,’ siring niya. ‘Nalilipay gud hi Jehova ha imo. Salit may-ada hiya bubuhaton ha imo nga urusahon. Diri mag-iiha, magkakaada ka hin anak. Ngan tatawagon mo hiya nga Jesus.’
Nagpadayon ha pagsaysay hi Gabriel: ‘Ini nga bata magigin bantogan, ngan tatawagon hiya nga Anak han Gihitaasi nga Dios. Hihimoon hiya ni Jehova nga hadi, sugad kan David. Kondi hi Jesus magigin hadi ha kadayonan, ngan an iya ginhadian waray gud kataposan!’
‘Paonan-o ini mahitatabo?’ nagpakiana hi Maria. ‘Waray pa ngani ako asawa. Waray pa ako makaupod hin lalaki, salit paonan-o ako magkakaanak?’
‘Makada ha imo an espiritu han Dios,’ binaton hi Gabriel. ‘Salit an bata tatawagon nga anak han Dios.’ Katapos ginsidngan niya hi Maria: ‘Hinumdumi an imo paryente nga hi Elisabet. Siring han mga tawo nga diri na hiya mag-aanak kay lagas na hiya. Kondi diri mag-iiha magkakaanak na hiya. Salit waray imposible ha Dios, diri ba?’
Nagsiring dayon hi Maria: ‘Surugoon ako ni Jehova! Hinaot matuman ha akon an imo ginsiring.’ Katapos, binaya an anghel.
Ginbisita dayon ni Maria hi Elisabet. Han hinbatian ni Elisabet an tingog ni Maria, an bata ha tiyan ni Elisabet linukso ha kalipay. Napuno han espiritu han Dios hi Elisabet ngan nagsiring hiya kan Maria: ‘Bulahan ka labaw han ngatanan nga kababayin-an.’ Nag-ukoy hi Maria kanda Elisabet hin tulo ka bulan, katapos inuli hiya ha Nasaret.
Karaslon na hira Maria ngan Jose. Kondi han hinbaroan ni Jose nga burod hi Maria, naghunahuna hi Jose nga diri na hiya makikig-asawa kan Maria. Katapos nagsiring ha iya an anghel han Dios: ‘Ayaw pag-alang ha pakig-asawa kan Maria. Tungod kay an Dios an naghatag ha iya hin anak.’ Salit nag-asawa hi Maria ngan hi Jose, ngan naghulat hira nga matawo hi Jesus.
Lukas 1:26-56; Mateo 1:18-25.
Mga pakiana
- Hin-o an babaye ha retrato?
- Ano an ginsiring ni Gabriel kan Maria?
- Paonan-o iginsaysay ni Gabriel kan Maria nga magbuburod hiya bisan kon waray pa hiya dirigi hin lalaki?
- Ano an nahitabo han ginbisita ni Maria an iya paryente nga hi Elisabet?
- Ano an ginhunahuna ni Jose han hinbaroan niya nga burod hi Maria, kondi kay ano nga nagbag-o an iya hunahuna?
Dugang nga mga pakiana
- Basaha an Lukas 1:26-56.
Ano an ipinapakita han Lukas 1:35 may kalabotan ha napanunod nga pagkadiri-hingpit han selyula ni Maria han iginbalhin an kinabuhi han Anak han Dios tikang ha pagin espiritu? (Hag. 2:11-13; Juan 6:69; Heb. 7:26; 10:5)
Paonan-o ginpasidunggan hi Jesus bisan kon waray pa hiya matawo? (Luk. 1:41-43)
Ano nga susbaranan an iginpakita ni Maria ha mga Kristiano yana nga nakarawat hin espesyal nga pribilehiyo ha pag-alagad? (Luk. 1:38, 46-49; 17:10; Prob. 11:2)
- Basaha an Mateo 1:18-25.
Bisan kon hi Jesus waray ngarani nga Emanuel, ha ano nga paagi natuman an kahulogan hito han iya bahin sugad nga tawo? (Mat. 1:22, 23; Juan 14:8-10; Heb. 1:1-3)

robotstxt: allowed

filter: keep


text:
Zaragoza, Nueva Ecija
An Zaragoza usa nga ika-upat nga klase nga bungto ha lalawigan han Nueva Ecija ha Luzon, ha Pilipinas. Sumala han census han tuig 2000, mayda ini populasyon nga 37,645 ka tawo ha 7,599 nga mga panimalay.
Mga baranggay[igliwat | edit source]
An Zaragoza ginbahin ngadto hin napulo kag siyam (19) nga mga baranggay.
Mga sumpay ha gawas[igliwat | edit source]
- Pasyalan Nueva Ecija
- Philippine Standard Geographic Code
- 2000 Philippine Census Information
- Zaragoza Nueva Ecija Photo Gallery


text:
Knéset
An Knéset (puyde liwat Kneset o Knesset הַכְּנֶסֶת [haˈkneset] ( pamati-a); ha literal an pagtirok o an katitirok o kun ha Iningles the gathering[1] o assembly; Inarabo: الكنيست Al-Kinīsat) amo an unicameral nga balay hin magbabalaod han Israel. Amo ini an lehislatura nga sanga o sanga hin magbabalaod han Israeli nga kagamhanan. An Knéset amo an napasa han tanan nga mga balaod, napili han Mangulo ngan Primer Ministro (bisan kun an urhi ginpipili ha seremonyas han Mangulo), na-aproba han gabinet, ngan nagsusubay han buhat han kagamhanan. Dugang pa, nagrerekomenda gihapon ini hin kandidato para han Comptroller Estatal o Auditor han Estado ngadto han Mangulo, nga napili hin tawo ngada ngapuwesto. Mayda gihapon ini gahom pag-waive o bale-waray han immunity han mga api hini, pagtanggal han Mangulo ngan han Comptroller Estatal tikang ha puwesto, pagtanggal hin Primer Ministro nga nabilngan hin pagtalapas nga nahahanungond hin moral turpitude, ngan pag-dissolve o paghunong hiton katitirok ngan pagtawag hin bag-o nga pinili-ay. An Primer Ministro puyde mag-dissolve o maghunong han Knéset. Bisan pa, kutob matapos an pinili-ay, nagpapabilin an katungdanan han Knéset hiton kahimo hiton dida nga panahon.[2] Nahamutang an Knéset ha Givat Ram, Jerusalem.
Mga kasarigan[igliwat | edit source]
- ↑ The Oxford Dictionary of English, Oxford University Press, 2005
- ↑ The Knesset. Jewishvirtuallibrary.org. Ginkuhà Septyembre 8, 2011.


text:
Kobe Bryant
Hi Kobe Bean Bryant[1] (natawo Agosto 23, 1978) usa nga Amerikano nga All-Star nga shooting guard nga namulay para han Los Angeles Lakers dida han National Basketball Association (NBA). Mayda malinamposon nga karera ha basketbol ha haiskul o iskwela sekundariya hi Bryant katapos nakilala hiya han iya pagpili nga umapi han NBA katapos hin pag-gradwar. Ginpili hiya nga ika-13 nga overall pick han 1996 NBA Draft han Charlotte Hornets, katapos ginbalhin ngadto han Los Angeles Lakers. Hi Bryant ngan an iya hadto nga igkasi-Laker nga hi Shaquille O'Neal amo an nagdara han Lakers ngadto hin tulo nga sunod-suinod nga NBA nga championship tikang han 2000 tubtob 2002. Katapos han pag-iwas ni O'Neal katapos han 2003–04 season, hi Bryant amo an nagin basehan ha Lakers franchise. Nanguna hiya ha NBA hin paghimo hin puntos dida han 2005–06 ngan 2006–07 nga mga season. Han 2006, hi Bryant nakahimo hin 81 nga punto dida hin mulay nga an kabangga han Lakers an Toronto Raptors, nga amo an gihataasi han karera niya ngan an ikaduha nga gihataasi hin kadamo hin puntos nga nahimo hin usa nga mulay ha kaagi han NBA,[2]. Ikaduha la ini han kan Wilt Chamberlain 100 ka punto nga pagmulay. Nagdaog hi Bryant han iya ika-upat nga NBA nga championship han 2009, han iya pagdara han Lakers ngadto han ira ikanapulo-kag-lima nga titulo. Nakadaog gihapon hiya han iya syahan nga Finals MVP nga pasidungog.
Mga kasarigan[igliwat | edit source]
- ↑ Pachter, Thomas S. (N.D.). Biography of Kobe Bryant. Pennsylvania Center for a Book. Ginkità dida han 2008-08-05.
- ↑ NBA Staff.. Watch All of Kobe's 81 Points in 3 Minutes ha YouTube<. NBA.


text:
Kinatalan
An Catalan o Katalan nga yinaknan o Kinatalan (lumad ngan tuminongnong nga ngaran Català) usa nga Romanses nga yinaknan. Amo ini an nasodnon ngan opisyal nga yinaknan han Andorra, ngan usa nga igkasi-opisyal nga yinaknan han mga komunidad autonoma han Islas Baleares, Catalunya ngan Komunidad Valenciana. Ha Komunidad Valenciana, tinatawag an yinaknan nga Valencià (Vinalensya) ngan ha syudad han Alghero ha Italyano nga isla han Sardinya. Gin-gagamit liwat ini, bisan waray ini opisyal nga pagkilala, didto han mga komunidad autonoma han Aragón (ha La Franja) ngan Murcia (ha Carche) ha Espanya, ngan gintaga-an hin opisyal nga pagkilala nga may katubtoban, ha rehiyon-ha-kaagi han Roussillon ha salatan nga Fransya, nga nahahanungod yana han département han Pyrénées-Orientales (Amihanan nga Catalunya).


text:
Leonard Bernstein
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Leonard Bernstein (Agosto 25, 1918 – Oktubre 14, 1990) usa nga Americano nga kompositor, pianista ngan konduktor. Hiya an syahan nga konduktor nga natawo ha Estados Unidos han America nga nakakuha hin pagkakilala ha bug-os nga kalibutan, ngan kilalado hiya tungod han iya pagkondukt han New York Philharmonic, upod han mga kilalado nga Young People's Concerts nga series, ngan an iya damo nga mga kinumposo, sugad han West Side Story, Candide ngan On The Town.


text:
Tunku Abdul Rahman
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Tunku Abdul Rahman Putra Al-Haj ibni Almarhum Sultan Abdul Hamid Halim Shah, CH (Pebrero 8 1903 – Disyembre 6 1990) nga agsob tawagon nga "an Tunku" (usa nga prinsipehanon nga titulo ha Malaysia), ngan tinatawag gihapon nga Bapa Kemerdekaan (Amay hin Paglugaring) o Bapa Malaysia (Amay han Malaysia), amo an Hefe Ministro han Federasyon han Malaya tikang han 1955, ngan amo an syahan nga Primer Ministro han nasod tikang han paglugaring dida han 1957. Nagpabilin hiya nga Primer Ministro katapos han pag-api han Sabah, Sarawak, ngan Singapore dida han 1963 ha paghimo han Malaysia.


text:
Li Peng
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Li Peng (Yinano nga Tsinino: 李鹏; Minat-an nga Tsinino: 李鵬; pinyin: Lǐ Péng; Wade-Giles: Li P'eng), (natawo 20 Oktubre 1928) amo an ika-upat nga Premier han Kanan Katawhan Republika han Tsina ha mga tikang 1987 tubtob ha mga 1998, ngan amo gihapon an Mangulo han Komite nga Permanente han Kongreso han Nasodnon nga Katawhan, an labaw nga lawas hin magbabalaod han Tsina, tikang 1998 tubtob 2003. Ha dako nga bahin han dekada han mga 1990 hi Li ginranggo nga ikaduha dida han Partido Komunista han Tsina (PKT) nga hierarkiya ha luyo han hadto nga Maghirilom nga Kasahiran nga hi Jiang Zemin. Nagpabilin hi Li ha iya paglingkod dida han Komite nga Permanente han Politburo tubtob 2002.


text:
Omar Khayyám
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Omar Khayyám, Persiano: عمر خیام (Mayo 31, 1048 ha Nishapur, Iran (Persia) – Disyembre 4, 1131), usa nga Persiano nga maniniday, matematiko ngan astronomer.
An iya ngaran anay Ghiyath al-Din Abu'l-Fath Omar ibn Ibrahim Al-Nisaburi Khayyámi (غیاث الدین ابو الفتح عمر بن ابراهیم خیام نیشابوری). An Khayyám (خیام) usa nga pulong tikang ha Arabo nga nangangahulogan nga "parahimo hin tulda." Kilalado hiya tungod hin tinirok hin mga siday niya, an Rubaiyat ni Omar Khayyam.


text:
Suharto
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Suharto (bulig·info) (Hunyo 8, 1921 - Enero 27, 2008) usa nga kasanhi nga Indonesian nga lider ha militar ngan politika. Nagsirbe hiya komo militar nga opisyal dida han Nasodnon nga Rebolusyon han Indonesia, pero kirukilalado pa hiya nga amo an maiha-nga-namuno nga ikaduha nga Presidente han Indonesia, nga diin nagkapot hiya hini nga puwesto tikang han 1967 tubtob han 1998.
Sugad hin damo nga mga Jawa o Javanes, uusa la an ngaran ni Suharto. Ha mga kontexto nga diin an iya relihiyon amo an ginhihimangraw, agsob nga tinatawag hiya nga Haji o el-Haj Mohammed Suharto, pero ini nga titulo Islamiko diri upod han iya pormal nga ngaran o masurong gamiton. An kasurat nga "Suharto" han iya ngaran opisyal ha Indonesia tikang han 1947 pero an daan nga kasurat nga Soeharto agsob pa gihapon nga ginagamit han Indones nga mga institusyon ngan medya ngan an daan nga kasurat an pinili ni Suharto nmismo ha pagsurat han iya ngaran.


text:
Palasyo han Élysée
An Palasyo han Élysée o Palasyo han Elíseo (Frinanses: Palais de l'Élysée, ginluluwas nga: [palɛ də lelize]) amo an opisyal nga balay ngan lingkoranan han Mangulo han Republika Fransesa, nga diin adto an iya opisina, ngan diin an Konseho han mga Ministro nagkikita. Harani ini han Champs-Élysées ha ika-8 nga arrondissement han Paris.
It mga importante nga bisita tikang ha langyaw ginbabalay ha harani nga Hôtel de Marigny, usa nga baga-hin-palasyo nga urukyan. Mayda mga taramnan an Élysée, nga diin an mangulo nagkaada hin pangaon dida hit kulop han Adlaw han Bastille. Hi François Hollande, an Mangulo han Fransya tikang han 2012, amo it naukoy yana dida hit palasyo.
Mga basahonon[igliwat | edit source]
- René Dosière, L'argent caché de l'Élysée, Seuil, 2007
Mga sumpay ha gawas[igliwat | edit source]
- 'Kaagi han Palasyo han Élysée' ha opisyal nga sityo han Mangulo han Republika Fransesa
- Kaagi han Palasyo han Élysée ha opisyal nga sityo han Mangulo han Republika Fransesa
- Panoramiko nga mga ritrato han Palasyo han Élysée ha opisyal nga sityo han Mangulo han Republika Fransesa
Mga koordinado: 48°52′13″N 2°18′59″E / 48.87028°N 2.31639°E


text:
Pag-awayan ha Puebla
An Pag-awayan ha Puebla nahinabo dida han Mayo 5, 1862 harani ha syudad han Puebla, Mehiko, dida han Franses nga intervention ha Mehiko. Ini usa nga dako nga pagdaog han Mehikano, ngan ginsasaurog ini ha tagsa tuig komo Cinco de Mayo.
Mga kaagi nga nagpauna[igliwat | edit source]
Han urhe nga bahin han 1861, hi Napoleon III han Fransya nagpadara han iya mga kasundalohan ha Mehiko, kuntalosay pagkuha hin bayad han mga utang hin kasanhi nga gobyerno han Mehiko. Hi Presidente Benito Juárez uyon nga baydon inin mga utang, pero ha mga installment la. An tinuod nga panuyo ni Napoleon III amo in pagbungkag han Gobyerno Konstitusyonal han Mehiko, magtukod hin monarkiya nga ugop han Fransya, ngan padukwagon an iya pagkontrol tubtob ha Butnga ngan Salatan nga Amerika (Súdamerica).
An mga kasundalohan ni Napoleon III nag-okupar han syudad han Veracruz han Disyembre 8, 1861. An tuod nga panuyo han ekspedisyon nasabtan dayon.
An Pag-awayan[igliwat | edit source]
An mga paso nga tipangadto ha Puebla ginsasalipdan han mga Fuerza (Fort) Guadalupe ngan Loreto. Hi Zaragoza nagsumpay han mga fort pinaagi hin mga depensiba nga mga kanal nga ginbuho tabok han dalan.
An panahon nagpabor han mga Mehikano. An pag-inuran han panahon naghimo han tuna nga lapok, nga nakahinay han pag-abante han artilyeriya Franses.
Tungod kay nakatamay hiya han mga Mehikano nga kasundalohan, an Franses nga heneral nga hi Heneral Lorencez naghunahuna nga an mga Mehikano mangangatras tikang hin makusog nga pakig-away. Dida han udto, gindirekta niya an iya syahan nga pagsalakay ha butnga nga posisyon han mga Mehikano. An mga Mehikano waray magpabantad ngan ira ginpaatras an mga Franses. An Franses nag-regroup ngan naglansar hin duha pa nga mga pagsalakay, nga mga nagkapipirde.
Sinmalakay hin pagbalos an mga Mehikano. Usa nga puwersa hin mga Zacapoaxtla ngan Xochiapulco nga mga lumad, nga an damo ini ha ira armado la hin mga sundang, nakapirde hin bahin han mga Franses. Hi Porfirio Díaz (nga magigin Presidente han Mehiko) namuno hin disiplinado nga kompanyiya hin Mehikano nga nangangabayo nga inmataki ha flank han mga Franses. Natapos an pakig-away han 4:30 p.m.
Han pagsirom na, inmatras an mga Franses hin pira ka distansya. Naghulat hi Heneral Lorencez hin duha ka adlaw para hin Mehikano nga kontra-opensiba, pero hi Zaragoza diri karuyag umatake han Franses ha abre nga patag, nga diin mawawara an iya depensiba nga bentaha. Tungod kay diri hiya karuyag maghimo hin usa pa nga pagsalakay ngan tungod kay diri maupay an panahon nga nag-upod hin pag-uran hin granizo o hail, ginpa-atras ni Lorencez an iya mga puwersa ngadto ha Orizaba.
Katapos[igliwat | edit source]
Han Mayo 10, 1862, gindeklara ni Presidente Juárez nga an anibersaryo han Pakig-away ha Puebla magigin nasudnon nga adlaw hin pagsaurog, nga tinatawag nga "Pakig-away ha Puebla nga Adlaw" o Cinco de Mayo. Bisan kon ginkikilala ini nga adlaw hin pagsaurog, ha yana diri ini federal nga adlaw-hin-pagsaurog o holiday ha Mehiko, ngan depende la kon iton mga tawo mayda bakasyon tikang ha iskwela o trabaho.
An mga Franses nakasabot nga an ira puwersa ekspedisyonaryo kulang hin kusog han ira panuyo-on, amo nga ira ini gindugngan hin mga 30,000 pa nga mga kasundalohan. Han 1863, an mga Franses nagmarcha naliwat tipangadto ha Syudad han Mehiko, pero hini nga panahon, ginlaktaw nira an Puebla. Pagkatapos han ira malinamposon nga pagkuha han kapital, ira gin-installar an puppet nga rehimen ni Emperador Maximiliano.
Bisan kon an Pakig-away ha Puebla waray makapugong han Franses nga pagkontrol han Mehiko, importante pa gihapon ini nga pagdaog para han mga Mehikano. Amo ini an nagpahataas han ira morale ngan nag-aghat han ira determinasyon pagtipa han invasion. Naghatag ini han gobyerno ni Juárez hin dako nga kinahanglanon nga oras. Bisan man kon napiritan hira pagbiya han Syudad han Mehiko ngan umatras ngadto ha amihanan, nagmantener pa gihapon hira hin gobyerno nga ginkilala hin damo nga mga nasod. Han 1867, ginpirde nira hi Maximiliano ngan an iya mga batos.
An Pakig-away han Puebla mayda gihapon importansya ha kaagi nga amo ini an nakapatay han mga paglaom ni Napoleon III nga madali an pagkontrola han Mehiko, nga iya plano gamiton komo base pagbulig han mga Confederate dida han Americano nga Gyera Sibil


text:
Mariano Rajoy
Hi Mariano Rajoy Brey (Kinatsila nga kaluwas: [maˈɾjano raˈxoi Bɾei]; natawo 27 Marso 1955) usa nga Espanyol nga politiko han Partido Popular ngan yana nga Mangulo han Kagamhanan han Espanya, nga nag-alagad tikang han 21 Disyembre 2011.
Ha ilarom ni Mangulo José María Aznar, hi Rajoy amo an Ministro han Administrasyon Publiko tikang 1996 tubtob 1999 ngan Ministro hin Edukasyon tikang 1999 kutob 2000; sunod nag-alagad hiya komo he then served as Syahan nga Sugbong-Mangulo han Kagamhanan tikang 2000 kutob 2003. Namuno hi Rajoy han Partido Popular ngadto han Marso nga 2004 nga pinili-ay nga kasahiran, kundi adto nga pinili-ay nadaog han oposisyon nga Partido Sosyalista Obrero Espanyola (PSOE) han katapos han 2004 nga mga pagbomba hin tren ha Madrid. Hi Rajoy amo an nagin Mangulo han Oposisyon tikang 2004 tubtob 2011.
- Mga natawo han 1955
- Mga yana nga mga namuno hin nasod
- Gallego nga mga politiko
- Mga ministro hin kagamhanan han Espanya
- Mga namuno hin partido politika ha Espanya
- Mga api han Parlamento han Galicia
- Mga taga-Santiago de Compostela
- Mga politiko han Partido Popular (Espanya)
- Mga Mangulo han Kagamhanan han Espanya
- Mga Espanyol nga Katoliko Romano


text:
Charles G. Dawes
Hi Charles Gates Dawes (Agosto 27, 1865 – Abril 23, 1951) amo in Amerikano nga finansyero ngan politko nga amo an ika-katloan nga Sugbong-Mangulo han Estados Unidos. Tungod han hiya buhat dida han Plano Dawes para han mga reparasyon han Gyera Pankalibotan I usa hiya han mga ginpasidunggan han Pasidungog Nobel para hin Kamurayaw. Nagsirbe hiya han Syahan nga Gyera Pankalibutan, hiya an Comptroller han Salapi han Estados Unidos, an syahan nga direktor han Bureau han Budget, ngan ha urhe nga bahin han kinabuhi, an Embahador han Estados Unidos ngadto han Reino Unido.
Inasaw-an hi Dawes kan Caro Blymyer han Enero 24, 1889, ngan an mag-asawa mayda duha nga mga biyolohikal nga mga anak, nga hira Rufus Fearing Dawes ngan Carolyn Dawes, ug duha pa nga mga gin-adopt nga mga anak nga hira Dana McCutcheon ngan Virginia Dawes (Waller 1998: 273).
Nagkumposo gihapon hi Dawas han Melodya ha A major nga ginhimo nga pop nga kanta nga It's All in the Game ha pagdugnga hini hin mga laray.


text:
Agostino Casaroli
Hi Agostino Casaroli (24 Nobyembre 1914 – 9 Hunyo 1998) usa nga Italyano nga Katoliko nga pádì ngan diplomat han Santa Sede, nga nagín Kardinal nga Maghirilom han Estado. Hiya an pinaka-importante nga tawo ha luyó han mga paningkámot han Vaticano ha pag-atubang han pagperseguir han Singbahan ha mga násod han Sovietika nga bloc katapos han Ikaduhá nga Konsilyo ha Vaticano.
An aktor nga hi Ben Gazzara amo an nagdará han papel ni Kardinal Casaroli han 2005 nga miniserye, Papa Juan Pablo II.
Sulod
Biograpiya[igliwat | edit source]
Natawo hi Casaroli ha Castel San Giovanni (lalawigan han Piacenza, Italya) hin pamilya nga ubós nga katulínan. An iya amáy usa nga magtaráhì o sastre ha Piacenza. Gin-edukar hi Casaroli ha Collegio Alberoni ha Piacenza an Pan-Obispo nga Seminaryo han Bedonia, Piacenza, an Pontifisyo nga Unibersidad Letrán ha Roma nga diin nakatapós hiya hin doktorado ha balaod nga pansingbahan ngan ha kataposan ha Pontifisyo nga Akademiya Pansingbahan.
Pagin-pádì[igliwat | edit source]
Gin-ordenar hiya hin pagkapádì dida han 27 Mayo 1937 ha Piacenza. Kinmadto hiya ha Roma hin dugang pa nga pag-aram han panahon nga 1937–1939. Katapos han pag-ordenar ha iya, nag-alágad hiya ha Secretariat han Estado tikang han 1940, samtang nagbubúhat hiya hin pastoral nga pag-alagad ha diosesis han Roma tikang han 1943. Ginngáran hiyá nga Privy nga Chambellan han Iya Santidad han 4 Enero 1945. Nag-sirbe gihapon hiya nga kapelyán han Villa Agnese tikang 1950 kútub 1998. Ginpasáka hiya ngadto han ranggo hin Domestic nga prelado han Iya Santidad han 22 Disyembre 1954.
Nag-alágad hiya nga kabulig ni Kardinal Adeodato Giovanni Piazza ha Syahan nga Kasahiran nga Konferensya han mga Obispo nga Latinoamerikano ha Rio de Janeiro, Brasil han 1955. Hiya an ginpadara ni Papa Juan XXIII pagdará han pulá nga biretta kan José María Monreal, an Arsobispo han Sevilla han Disyembre 1958. Nag-alágad hiyá nga api han fáculty ha Pontifisyo nga Akademya Pansingbahan tikang 1958 tubtub 1961. Han 24 Pebrero 1961, ginhimo hiya nga Ubos-nga-maghirilom han Sagrado nga Kongregasyon ha Extraordinaryo nga mga Butang Pansingbahan, nga bagá hin sugbong nga ministro ha langyaw. Han 1964, hiyá an nagrepresenta han Santa Sede ha pagbalyo-ay hin mga instrumento han pagratipikar han modus vivendi han Tunisia, mahiunong han sitwasyon han Singbahan Katolika. Usa hiya han nagpirma han parte nga kasabutan han Santa Sede ngan han Hungarya ha Budapest han 15 Septyembre 1964. Hiya an nakighimangraw han Komunista nga Czechoslovak nga kagamhanan han paghimo kan František Tomášek nga apostoliko nga nagdudumara sede plena han arkidiosesis han Prague han Pebrero 1965. Ginhimo hiya nga maghirilom han Sagrado nga Kongregasyon han Extraordinaryo nga mga Butang Pansingbahan han 29 Hunyo 1967.
Han panahon sunod han Vaticano II, nagkaada hi Casaroli hin pagkilala nga usa nga baltok ngan makarit nga diplomat nga nakaghimangraw hin mga rehimen nga kontra han Singbahan. Nanguna hiya han CSCE nga konferensya ha Finlandia Hall, Helsinki tikang 30 han Hulyo tubtub 1 Agosto 1975.
Kardinal[igliwat | edit source]
Bisan man kun waray hiya himo-a nga kardinal upod han iya kaupod nga hi Giovanni Benelli han 1977, ginhimo hi Casaroli nga Kardinal-Presbitero han Ss. XII Apostoli dida han syahan nga konsistoryo ni Juan Pablo II han 1979, ngan ha didâ gihapon nga panahón hiya an nagín Maghirilom han Estado. Bisan man kun ginkitâ hiyá nga dírì gud madig-on sugad hin bisan hin-o nga kaupod ni Juan Pablo, an kakarit ni Casaroli ha diplomasya nakita ni Wojtyła nga usa nga diri maliliwanan nga gámit dida han lantugi patok han Unyon Sovyetika.
Han 1985 nahimo hiyá nga Kardinal-Obispo han suburbikaryo nga diosesis han Porto-Santa-Rufina, ngan han 1990 nagretiro hiya komo Maghirilom han Estado, ngan ginsundan hiyá ni Angelo Sodano. Hiyá an Sugbong-Dekano han Kolehiyo han mga Kardinal tíkang han 1993 tubtub han 1998 han iya kamatáy hin cardiorespiratory nga sakit.
Han Nobyembre 2010, nagsiring hi Mehmet Ali Ağca nga hi Casaroli an tawo nga nagpalúyo han panúyò hin pagpatay kan Juan Pablo II han 1981.[1]
Mga panlantaw[igliwat | edit source]
Mga relasyon ha komunismo[igliwat | edit source]
An iya pagpirma hin mga kasabótan han Hungarya han 1964 ngan Yugoslavia han 1966 amo an syahan nga panahon nga diín an Santa Sede nagbuklad hini nga paagi ha mga rehimen nga komunsta, nga namátay hin damo nga mga Katoliko tíkang ha pag-abót ha poder. Bisan man kun an iya memoir han 2000 nagpakítà hin tawo nga kontra hin komunismo, an iya kakarit ha diplomasya naghimo hini nga pagkontra nga baga hin waray didâ.
Teilhard de Chardin[igliwat | edit source]
Han 1981, han ika-100 nga panuuigon han katawo ni Pierre Teilhard de Chardin, mayda mga paghurubhúrob mahiunong hin posible nga pagrehabilitár ha íya. Napadúkwag iní tungod hin surat ni Kardinal Casaroli nga ginmantalâ ha L'Osservatore Romano, an pahayagán han Vaticano nga diín gindáyaw han kardinal an "urusáhon nga pamatian han iya research ngan han kabaltok han iya personalidad ngan kahalarom nga iya panhunahunâ." Siríng ni Casaroli nga hi Teilhard naka-una han tawag ni Juan Pablo II nga "ayaw kahádlok," nga diin nagkapot hiya han "kultura, sibilisasyon ngan pagpadukwag."[2]
Bibliyograpiya[igliwat | edit source]
- Alberto Melloni (ed), Il Filo Sottile: L'Ostpolitik vaticana di Agostino Casaroli (Bologna: Società Editrice il Mulino, 2006) (Santa Sede e Politica nel Novecento, 4.).
Mga sumpay ha gawas[igliwat | edit source]
Mga kasarigan[igliwat | edit source]
- Wikipedia articles with authority control information
- Mga natawo han 1914
- Mga namatay han 1998
- Mga Mangulo han Komisyon Pontifisyo han Estado han Syudad han Vaticano
- Mga taga-Lalawigan han Piacenza
- Mga Italyano nga kardinal
- Mga Kardinal-obispo han Porto
- Mga diplomat han Santa Sede
- Mga alumni han Pontifisyo nga Akademya Pansingbahan
- Mga alumni han Pontifisyo nga Unibersidad Letrán
- Mga Kardinal nga Maghirilom hin Estado
- Pagdumara han Patrimonya han Sede Apostoliko\
- Mga kardinal nga ginhimo ni Papa Juan Pablo II


text:
Subic, Zambales
An Subic usa nga ikaduha nga klase nga bungto ha lalawigan han Zambales, Pilipinas. Sumala han census han tuig 2000, mayda ini populasyon nga 63,019 ka tawo ha 13,882 nga mga panimalay.
Amo ini an kasanhi nga lugar han usa han mga gidako-i nga mga base militar han US ha gawas han mainland han Estados Unidos, nga amo an Subic Bay Naval Base.
Mga baranggay[igliwat | edit source]
An Subic ginbahin ngadto hin napulo kag unom (16) nga mga baranggay.
Turismo[igliwat | edit source]
Ini nga kasanhi nga lugar hin US Naval Base amo in lugar para hin damo nga kiritaon hin mga turista nga upod hini in mga casino, mga beach resort, mga parke, mga payag-payag ha baybayon ngan mga butang hin kaagi ngan kasaysayan.


text:
Eduardo Makabenta, Sr.
Hi Eduardo Makabenta (tinawag gihapon nga Eduardo Makabenta, Sr. agod madistinggwir ini hiya tikang han iya anak nga sugad gihapon an ngaran) usa nga manunurat ha Binisaya nga Winaray. Usa hiya nga Kalgaranon.
Naggradwar hiya ha kolehiya tikang ha Liceo de Manila ngan sunod nakatapos hiya hin Balaod ha Leyte Colleges. Kilalado hiya nga sikat nga manunurat ha Winaray nga Binisaya. Api nga unob hiya han Sanghiran san Binisaya ngan ginsurat niya an siday nga Un Dia Sobre El Mar, nga buot sidngon "Usa ka Adlaw ha Kadagatan" ngan ini ginmantala dida han 1920.


text:
Leksyon 2
Hin-o an Dios?
1. Kay ano nga sadang naton singbahon an Dios?
An tinuod nga Dios an Maglalarang han tanan nga butang. Waray hiya tinikangan ngan waray kataposan. (Salmo 90:2) Ha iya nagtikang an maopay nga sumat nga mababasa ha Biblia. (1 Timoteo 1:11) Tungod kay hiya an naghatag ha aton hin kinabuhi, hiya la an sadang naton singbahon.
2. Ano nga klase hin persona an Dios?
Waray pa tawo nga nakakita ha Dios tungod kay Espiritu hiya, karuyag sidngon, mas hitaas hiya kay ha ngatanan nga linarang dinhi ha tuna. (Juan 1:18; 4:24) Pero mahimo naton mahibaroan an personalidad han Dios tikang ha iya mga linarang. Pananglitan, an magkalain-lain nga prutas ngan bukad nagpapakita han iya gugma ngan kinaadman. Ngan an haluag hinduro nga uniberso nagsusumat ha aton han iya gahum.
Damu pa an aton mahibabaroan mahitungod ha personalidad han Dios kon babasahon naton an Biblia. Pananglitan, iginsusumat hito an naruruyagan ngan diri naruruyagan han Dios, kon paonan-o niya gintatratar an mga tawo, ngan kon paonan-o hiya nagios ha magkalain-lain nga sitwasyon.
3. May-ada ba ngaran an Dios?
Hi Jesus nagsiring: “Amay namon, nga aada ka ha langit, gindadayaw an imo ngaran.” (Mateo 6:9) Bisan kon damu an titulo han Dios, usa la an iya ngaran. Ha tagsa nga yinaknan, iba-iba an pagluwas hito. Ha Waray-Waray, kasagaran nga ginagamit an ngaran nga “Jehova,” pero may iba nga nagamit hin “Yahweh.”
Ha damu nga Biblia, an ngaran han Dios ginkuha ngan ginsaliwnan hin mga titulo nga Ginoo o Dios. Pero han iginsurat an Biblia, mababasa dida hito an ngaran han Dios hin mga 7,000 ka beses. Iginpakilala ni Jesus ito nga ngaran han gintutdoan niya an mga tawo mahitungod ha Dios.
4. Nagtatagad ba hi Jehova ha aton?
An mga pag-antos ba han damu nga tawo nagpapasabot nga hi Jehova diri nagtatagad ha aton? May mga tawo nga nasiring nga nag-aantos kita tungod kay ginsasarihan kita han Dios, pero diri ito tinuod.
Gintagan han Dios an tawo hin kagawasan ha pagbuot. Maipapakita naton nga gin-aapresyar naton ito kon pipilion naton nga mag-alagad ha iya. (Josue 24:15) Pero ginpipili han damu an pagbuhat hin maraot ha iba, salit damu an nag-aantos. Nasusubo hi Jehova han iya nakikita nga kawaray-hustisya.
Hi Jehova nagtatagad ha aton. Karuyag niya nga magin malipayon kita. Diri na maiha, wawad-on niya an pag-antos ngan an mga hinungdan hito. Ha yana gintutugotan niya an pag-antos, pero may maopay hiya nga rason hito. Ha Leksyon 8, mahibabaroan naton kon ano ito.
5. Paonan-o kita magigin duok ha Dios?
Gin-aaghat kita ni Jehova nga magin duok ha iya pinaagi ha pag-ampo. Interesado hiya ha kada tagsa ha aton. (Salmo 65:2; 145:18) Andam hiya magpasaylo. Ginpapabilhan niya an aton mga pangalimbasog nga lipayon hiya, bisan kon usahay napapakyas kita. Salit bisan kon diri kita hingpit, mahimo kita magin duok ha Dios.
Tungod kay gintagan kita ni Jehova hin kinabuhi, sadang naton hiya higugmaon labaw kay ha bisan hin-o. (Markos 12:30) Samtang iginpapakita mo an imo gugma ha Dios pinaagi ha pagkuha hin dugang nga kahibaro mahitungod ha iya ngan pagbuhat han iya kaburut-on, nagigin mas duok ka ha iya.


text:
Castel Gandolfo
An Castel Gandolfo (Initalyano nga kaluwas: [kaˈstɛl ɡanˈdɔlfo],[1] Linatin: Castrum Gandulphi, nga tinatawag hin inagnay nga Castello ha Castelli Romani nga mga diyalekto) usa nga gutiay nga Italyano nga bungto o comune ha Lazio nga nahamutang hin usa nga kahitas-an nga diin nakikit-an tikang ha igbaw an Danaw Albano mga 15 ka milyas ha timugan tikang ha Roma, dida han Kapungtodan Albano. Kilalado ini nga amo an balay ha katsirak o verano han Santo Papa. Usa ini nga Italyano nga bungto nga mayda katawhan nga 8834. Ginpili an bungto nga usa han mga gimahusayi nga bungto ha Italya.[2]
An resort nga komunidad naglalakip han haros an bug-os nga labnasan han Danaw Albano nga ginpapalibutan hin mga urukyan-ha-katsirak o uruykan ha verano, mga villa ngan mga payag-payag nga ginhimo dida han ika-17 nga siglo. Anhi an Stadio Olimpico nga diin ginbuhat an mga pagremo nga buruhaton dida han Roma nga Olimpico.
Mayda liwat mga pipira nga lugar in mga interes ha arkeyolohiya, upod an Emissario del Lago Albano ngan an mga nahabilin han Villa ni Domitian. An lugar nahalakip han mga katubtuban han Parco Regionale dei Castelli Romani (Rehiyonal nga Parke han Castelli Romani). Mayda liwat mga lugar hin interes ha arte, sugad han Kolehiya nga Singbanan ni Santo Tomas han Villanova, nga gindisenyo ni Gian Lorenzo Bernini.
Mga kasarigan[igliwat | edit source]
- ↑ Migliorini, Bruno; Tagliavini, Carlo; Fiorelli, Piero; Bórri, Tommaso Francesco (31 January 2008). Castel Gandolfo (ha Italiano). Dizionario d'ortografia e di pronunzia (DOP). Rai Eri. Ginkità dida han 26 Pebrero 2010.
- ↑ I borghi più belli d'Italia: Castel Gandolfo


text:
Pagbahin han Polonya
An Pagbahin han Polonya o Pagbarabhin han Polonya-Lithuania nga Komonwelt nahitabo han uruurhi nga katunga han ika 18 siglo ngan nahuman han pagtukod han Polonya-Lithuania nga Komonwelt. An pagtunga ginhimo han Imperyo han Rusya, Ginhadian han Prussia ngan Habsburg Austrya nga ginbahin an mga katunaan han komonwelt ha ira kalugaringon. An tutulo nga pagbahin nanhitabo han:
* An syahan nga pagbahin: Agosto 5, 1772. * An ikaduha nga pagbahin: Enero 23, 1793 (kun diin waray bumulig dinhi an Austrya). * An ikatulo nga pagbahin: Oktubre 24, 1795. Nawara an talwas nga nasod han Polonya ha ini nga pagbarabhin.


text:
Extremadura
An Extremadura (ha Estremenyo ngan ha castúo: Estremaura) amo in usa nga komunidad autonoma han Espanya, nga nahimo hin duha nga mga probinsya o lalawigan: Cáceres ha amihanan ngan Badajoz ha salatan ngan nahamutang ini dida han kwadrante nga timugan han península Ibérica. An kapital hini amo an Mérida.
An Extremadura ginsasapitan ha amihanan han Castilla y León (mga lalawigan han Salamanca ngan Ávila). Ginsasapitan ini ha salatan han Andalucía (mga lalawigan han Huelva, Sevilla ngan Córdoba); han Castilla-La Mancha (mga lalawigan han Toledo ngan Ciudad Real) ha sidlangan. Ha katundan han Extremadura amo an nasod han Portugal.
An Adlaw han Extremadura ginsasaurog dida han 8 han Septyembre.


text:
Palasyo han Moncloa
An Palasyo han Moncloa o Moncloa nga Palasyo (Kinatsila: Palacio de la Moncloa), nga nahamutang han Ciudad Universitaria (Syudad hin Unibersidad) nga baranggay han Madrid (kabahin han Moncloa-Aravaca nga distrito), amo an opisyal nga urukyan para han Mangulo han Kagamhanan han Espanya (o Primer Ministro han Espanya) tikang han 1977, dida han pagbalhin ni Adolfo Suárez han urukyan ngada tikang han Palasyo han Villamejor ha Paseo de la Castellana (nga yana amo an ginlilingkoran han Ministro han Polisiya Teritoryal). Ginpapalibutan an urukyan hin pira ka mga edifisyo nga nahimo han Complex han La Moncloa. An Ministro han Pagkamangulo, an Syahan nga Opisina han Syahan nga Sugbong-Mangulo, ngan an Sentro han Prensa nahamutang dinhi nga komplex. An tagsemana nga pagkirigta han Konseho han mga Ministro dida gihapon ginbubuhat ha La Moncloa.
Kaagi[igliwat | edit source]
Nabungkag hin hingpit an Palasyo dida han Pagpalibot han Madrid han Gyera Sibil Espanyola. Gin-otro ini pagtukod nga amo an magsirbe komo urukyan hin mga liderato tikang ha langyaw ngan iba pa nga mga tauhan. Nagsirbe ini nga opisyal nga urukyan han mga Mangulo han Kagamhanan han Espanya ngan han ira mga pamilya tikang han Espanyol nga pagbalhin ngadto ha demokrasya.
Mga kasarigan[igliwat | edit source]
Mga sumpay ha gawas[igliwat | edit source]
Mga koordinado: 40°26′39″N 3°44′09″W / 40.44417°N 3.73583°W


text:
Labuan
An Labuan (ha Jawi nga kasurat: لابوان) amo an dako nga isla han Teritoryo Federal han Labuan (ha Melayu: Wilayah Persekutuan Labuan; ha Jawi: ولايه ڤرسکوتوان لابوان). An Labuan kilalado nga offshore nga sentro hin finansya nga naghahatag hin panlangyawanon nga serbisyo ha finansya ngan negosyp pinaagi han Labuan IBFC tikang han 1990 ngan usa liwat ini nga karadtoan hin turista para han mga taga-Brunei ngan mga nanlulurop-ha-scuba. An ngaran nga Labuan tikang han Malay nga pulong nga labuhan nga buot sidngon "purunduhan" o "angklahan".
Heyograpiya[igliwat | edit source]
An Teritoryo Federal han Labuan amo an Isla o Puro han Labuan (75 ka km²) ngan unom nga mga gurugudti nga mga puro (Pulau Burung, Pulau Daat, Pulau Kuraman, Pulau Papan, Pulau Rusukan Kecil, ngan Pulau Rusukan Besar), nga mayda ginkombinar nga bug-os nga kahaluag hin 92 ka km². An mga isla nahamutang hin mga 8 ka km tikang han lapyahan han Borneo, tapad han estado han Sabah han Malaysia ngan han naglulugaring nga estado han Brunei Darussalam, ha amihanan nga ligid han Bahia han Brunei nga naatubang han Dagat Tsina Salatan. An Isla han Labuan haros patag ngan an ginhataasi nga punto 85 la ka metros. Mga sobra 70% han isla natabuhan pa hin kabanwa-an. An Bandar Labuan, nga kilalado han una nga Victoria, amo an importante nga bungto ngan daungan hin sakayan ngan naatubang han Bahia han Brunei.


text:
Istorya 93: Nagpakaon hi Jesus hin Damu nga Tawo
MAY-ADA makangingirhat nga nahitabo. Ginpatay pa la hi Juan nga Parabawtismo. Nasisina ha iya hi Herodias nga asawa han hadi. Ngan naghimo hi Herodias hin paagi basi papugotan han hadi hi Juan.
Han hinbatian ini ni Jesus, nasubo gud hiya. Nag-uusahan hiya nga kinadto ha mamingaw nga lugar. Kondi sinunod ha iya an mga tawo. Han nakita hira ni Jesus, nalooy hiya ha ira. Salit ginsumatan niya hira mahitungod han ginhadian han Dios, ngan gintambal liwat niya an magsakit.
Hito nga gab-i dinaop ha iya an iya mga disipulo ngan nagsiring: ‘Gab-i na, ngan mamingaw ini nga lugar. Palakta hira basi makapalit hin pagkaon ha hirani nga mga baryo.’
‘Diri na hira kinahanglan lumakat,’ binaton hi Jesus. ‘Tagi hira hin pagkaon.’ Katapos, nagpakiana hiya kan Felipe: ‘Diin kita makakapalit hin pagkaon nga maigo hini ngatanan nga tawo?’
‘Kinahanglan hin damu nga kwarta basi makapalit hin gutiay nga pagkaon para ha kada usa,’ binaton hi Felipe. Ngan hi Andres nagyakan: ‘Ini nga bata nga nagdadara han aton pagkaon, may-ada lima ka bug-os nga tinapay ngan duha nga isda. Kondi diri gud ito maigo para hini ngatanan nga tawo.’
‘Palingkora an mga tawo ha kabanwaan,’ siring ni Jesus. Katapos, nagpasalamat hiya ha Dios para ha pagkaon, ngan gintipik-tipik ito. Sunod, ginpanagan han mga disipulo hin tinapay ngan isda an ngatanan. May-ada 5,000 nga kalalakin-an, ngan damu ka yukot nga kababayin-an ngan kabataan. Nangaon hira ngatanan tubtob nga nabusog. Ngan han gintirok han mga disipulo an nahisalin, napuno an 12 nga basket!
Katapos, ginsidngan ni Jesus an iya mga disipulo nga sumakay ha baluto basi tumabok ha Dagat han Galilea. Han gab-i na, binagyo hin makusog, ngan iginpalid-palid han mga balod an baluto. Nahadlok gud an mga disipulo. Katapos, ha katutnga han gab-i, nakita nira an usa nga tawo nga naglalakat ha bawbaw han tubig tipahirani ha ira. Nagsinggit hira tungod ha kahadlok kay diri hira makatoo ha ira nakikita.
‘Ayaw kamo kahadlok,’ siring ni Jesus. ‘Ako ini!’ Diri pa gihapon hira makatoo hito. Salit hi Pedro nagsiring: ‘Ginoo, kon ikaw gud ito, tuguti ako nga maglakat ha bawbaw han tubig ngada ha imo.’ Hi Jesus binaton: ‘Kadi!’ Ngan hi Pedro hinaw-as ha sakayan ngan naglakat ha bawbaw han tubig! Katapos, nahadlok hiya ngan nagtikalunod, kondi gintalwas hiya ni Jesus.
Katapos, nagpakaon na liwat hi Jesus hin yinukot nga tawo. Hini nga higayon, ginbuhat niya ito pinaagi han pito ka bug-os nga tinapay ngan pipira nga gudtiay nga isda. Ngan damu liwat an pagkaon para ha ngatanan. Urusahon gud an pagmangno ni Jesus ha katawohan, diri ba? Kon magmando na hiya sugad nga hadi han Dios, waray na gud kita kababarak-an!
Mateo 14:1-32; 15:29-38; Juan 6:1-21.
Mga pakiana
- Ano an makangingirhat nga nahitabo kan Juan nga Parabawtismo, ngan tungod hito ano an inabat ni Jesus?
- Ha ano nga paagi ginpakaon ni Jesus an damu nga tawo nga nagsunod ha iya, ngan pira kadamu an nahisalin nga pagkaon?
- Kay ano nga han gab-i nahadlok an mga disipulo, ngan ano an nahitabo kan Pedro?
- Ha ano nga paagi ginpakaon ni Jesus an yinukot nga tawo ha ikaduha nga higayon?
- Kay ano nga makaruruyag gud kon magmando na hi Jesus ha tuna sugad nga Hadi han Dios?
Dugang nga mga pakiana
- Basaha an Mateo 14:1-32.
Ano an iginsusumat han asoy ha Mateo 14:23-32 mahitungod han personalidad ni Pedro?
Ano an ginsisiring han Kasuratan nga nagpapakita nga naghamtong na hi Pedro ngan diri na hiya agresibo? (Mat. 14:27-30; Juan 18:10; 21:7; Buh. 2:14, 37-40; 1 Ped. 5:6, 10)
- Basaha an Mateo 15:29-38.
Paonan-o inapresyar ni Jesus an materyal nga mga tagana tikang ha iya Amay? (Mat. 15:37; Juan 6:12; Kol. 3:15)
- Basaha an Juan 6:1-21.
Paonan-o masusubad han mga Kristiano yana an susbaranan ni Jesus may kalabotan ha pagtahod ha gobyerno? (Juan 6:15; Mat. 22:21; Roma 12:2; 13:1-4)


text:
Dasol
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Dasol usa nga ika-upat nga klase nga bungto ha lalawigan han Pangasinan, Pilipinas. Sumala han census han tuig 2000, mayda ini populasyon nga 25,381 ka tawo ha 5,092 nga mga panimalay.
Mga baranggay[igliwat | edit source]
An Dasol ginbahin ngadto hin napulo kag walo (18) nga mga baranggay.
Mga sumpay ha gawas[igliwat | edit source]
- Opisyal nga websayt han Dasol
- Websayt mahitungod han Dasol, Pangasinan
- Philippine Standard Geographic Code
- 2000 Philippine Census Information


text:
Syudad han Batangas
An Syudad han Batangas usa nga syahan nga klase nga syudad ha lalawigan han Batangas, ha Pilipinas. Amo ini an kapital o ulohan han lalawigan. Sumala han census han tuig 2000, mayda ini populasyon nga 247,588 ka tawo ha 50,223 nga mga panimalay.
Mga baranggay[igliwat | edit source]
An Syudad han Batangas ginbahin ngadto hin usa ka gatos kag lima (105) nga mga baranggay.
Mga sumpay ha gawas[igliwat | edit source]
- Proyekto Azneita | Batangas City at its best!
- Opisyal nga Websayt han Gobyerno han Syudad han Batangas
- Philippine Standard Geographic Code
- 2000 Philippine Census Information


text:
Maasin
- Para han bungto ha Iloilo, kitaa it Maasin, Iloilo.
An Syudad han Maasin usa nga ikalima nga klase nga syudad han lalawigan han Southern Leyte ha Sinirangan nga Kabisay-an ha Pilipinas. Amo ini an kapital han Southern Leyte. Sumala han 2000 census, mayda ini populasyon nga 71,163 ka tawo hin 14,597 nga panimalay.
Mga Baranggay[igliwat | edit source]
An Syudad han Maasin mayda kapitoan (70) nga baranggay.
Mga Sumpay ha Gawas[igliwat | edit source]
- ELGU nga websayt han Syudad han Maasin
- Maasin City Website
- Philippine Standard Geographic Code
- 2000 Philippine Census Information


text:
Camarines
An Ambos Camarines (Espanyol ambos, anas) dating probinsya kan an Filipinas sakop pa kan mga Espanyol asin sagkod kan taon 1919 kan an Filipinas kolonya na kan Estados Unidos. Namumugtak ini sa puro kan Rawis kan Bikol sa norte. Nababangâ na ini ngunyan sa duwang probinsya: Camarines Norte asin Camarines Sur.
Kan panahon nin Kastila, an terminong Ambos Camarines pigtutumoy an sinarô na Camarines Sur asin Camarines Norte. An kamugtakan na ini angay sana kan taon 1854 hanggan 1857. Alagad, poon na man 1857 abot 1893, binangâ giraray ini sa Camarines Norte asin Camarines Sur. Kan taon 1893, pinagsarô giraray an duwa, asin an estadong ini naghanggan taon 1919. Katapostaposi, kan Marso 3, 1919 pinagmarhay na isuway na nanggad an Camarines Norte sa Camarines Sur sa rìgon kan Ley Nu. 2809 na ipinagboot kan Lehislatura kan Filipinas.
Kan inot an Ragay, Lupi asin Sipocot kabtang probinsyang Camarines Norte, alagad kan 1936 an nasambit na mga banwaan piglito sa Camarines Sur karibay an Siruma. Alagad nganì, an huri ibinalik man giraray sa Sur. Hanggan ngunyan, iyo ini an kamugtakan kan duwang probinsya.
Mga panluwas na takod[liwaton | liwaton an gikanan]
Ginunuan[liwaton | liwaton an gikanan]
- Ibalong. Merito B. Espinas. UST Publishing House. 1996. p. 80. Igdi sabi ni Espinas petsa Marso 19, 1919 kan binanga' an Ambos Camarines sa Sur asin Norte. Dagdag pa niya, napangyari ini sa pwersa kan Ley Republika Nu. 2711.


text:
TACLOBAN CITY-Naging malipayon an mga estehanon ha ginhimo nga pagbisita ngan panhatag ayuda ni Presidente Benigno Aquino III ngan ginpangunahan hini an seremonya nga Early Recovery Program para ha mga biktima hn Bagyong Ruby ha Eastern Samar, partikular na ha Dolores ngan Borongan.
Banda alas 10 kaninan aga han umabot hi PNoy ha Dolores Eastern Samar ngan nag han-over hin P45,910,800 kan Dolores Mayor Emiliana P Villacarillo.
Ini in kumo cash for work program ha may 11,772 katawo nga may tag P250 kada adlaw ha sulod hin 15 diyas.
Ha mao nga seremonya in nanhatag gihapon hin shelter fixing kits ngan hygiene kits ha may 20 nga mga benipisaryo.
Mahuman ha Dolores, derecho dayon an pangulo ha Borongan City para ha magkapareho nga aktibidad.
Nag hand-over hi PNoy hin cheke kan Borongan City Mayor Maria Fe Abunda ng nagkakntidad hin P68, 082, 300 para gihapon ha Cash for Work Program ha may 17,457 katawo.
Kaupod ni Presidente Aquino hira DSWD Secretary Corazon Dinky Soliman, Secretary of Energy Jericho Petilla ngan Department of National Defense Secretary Voltaire Gazmin.


text:
TACLOBAN CITY- Maabot na ha 1 million an ihap han mga puno hin lubi an nahipan hatag nah an Philippine Coconut Authority (PCA).
Labot pa hini sumala kan PCA regional Manager Joel Pilapil in maabot pa hin 8 syentos mil nga mga puno hin lubi an padayon nga gin tatanom ha mga bungto ha probinsya han Leyte.
Target naman han PCA nga maitanom an 7.7 million nga puno ha rehiyon ha sakob la hin lima ka tuig.
Ha bulan han Agosto in papatikangan na gihap han mao nga ahensya an ika duha nga mugna han panhatag hin taramnon nga lubi.
Samtang an presyuhan naman hin lugit in nahamumutang ha 28 pesos an kada kilo ha aton dapit.


text:
Ilocos nga Rehiyon
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Rehiyon 1 han Pilipinas nga tinatawag gihapon nga Ilocos nga Rehiyon nahamutang ha kanawayon o amihanan-katundan nga dapit han Luzon. Ginsasapitan ini han Administratibo nga Rehiyon han Cordillera ngan Siong han Cagayan ha sidlangan, han Butnga nga Luzon ha salatan ngan han Dagat han Tsina Salatan ha katundan.
An rehiyon mayda upat nga mga probinsya, nga amo an: Ilocos Norte, Ilocos Sur, La Union ngan Pangasinan. An sentro han rehiyon amo an Syudad han San Fernando, La Union. An demograpiko han rehiyon amo in mga 70% nga Ilocano ngan 28% nga mga Pangasinense.
Bisan kon gindesignar han gobyerno an Rehiyon I nga Ilocos nga Rehiyon, damo nga tawo nagkikita hini nga ngaran nga etnosentriko hin duro. Damo nga mga tawo nakaruyag han ngaran nga Kanawayan nga Luzon nga Rehiyon (o Aminahan-Katundan nga Luzon nga Rehiyon) nga mas naangay kon ha heyograpiya.
Politikal nga Pagbahin[igliwat | edit source]
An Rehiyon 1 mayda upat (4) nga mga provinces ngan mga siyam (9) nga mga syudad.
Mga Nalalakip nga mga Syudad[igliwat | edit source]
- Syudad han Alaminos, Pangasinan
- Syudad han Batac, Ilocos Norte
- Syudad han Candon, Ilocos Sur
- Syudad han Dagupan, Pangasinan
- Syudad han Laoag, Ilocos Norte
- Syudad han Urdaneta, Pangasinan
- Syudad han San Carlos, Pangasinan
- Syudad han San Fernando, La Union
- Syudad han Vigan, Ilocos Sur


text:
Valencia, Espanya
- Mayda impormasyon hini nga artikulo nga aada han Kinatsila nga bersyon nga angay ighubad ha Winaray
An Valencia (ha Valenciano, València) amo an kapital ngan gidako-i nga syudad han Comunidad Valenciana ngan han lalawigan han probinsya han Valencia. Amo in an ikatulo nga syudad ha importansya ngan ha populasyon ha Espanya ngan amo ini an ika-napulo-kag-lima ha Unyon Europea: 810,064 ka molupyo ha munisipyo ngan 1,738,690 ka molupyo ha area metropolitana (INE 2008). Kilalado ini komo Cap i Casal ngan an Capital del Turia. Nahamutang ini ha mga pangpang han salog han Turia, ngan gintukod ini ha ngaran nga Valentia Edetanorum han tuig 138 ugsa kan Kristo, han konsul Romano nga hi Décimo Junio Bruto Galaico.


text:
Melilla
An Syudad Autonoma han Melilla (ha Kinatsila: Ciudad Autónoma de Melilla; ha Bereber: Mritch o Mrič; ha Inarabo: مليلية) usa nga enclave han Espanya, nga nahamutang ha rehiyon han Rif, ha amihanan nga África, ha mga labnasan han Dagat Mediterraneo, atbang han salatan nga labnasan han península Ibérica. Ginsasapitan ini han Marruecos ngan harani ini han Alherya.
An syudad ngan an teritoryo nga dependyente hini mga 12.3 ka km2 hin kahaluag ha sidlangan nga dapit han cabo de Tres Forcas ngan mayda ini kadamo hin katawhan nga 67,000 ka molupyo[1] ngan mayda ini damo nga partikularidad nga nadangatan hini komo han kamutang hini ha heyograpiya ngan ha kaagi, sugad han kahimo han populasyon hini, an mga buruhaton ekonomika, an kultura nga diin nagpapanguna an impluwensya han Muslim, Hudiyo, ngan Hindu o an paggamit han Bereber, sugad komo han patrimonio arkitektnoiko nga sinisiring nga sugad han kanan Barcelona, usa han mga nagpapanguha han estilo modernista Espanyol han pagtikang han siglo XX.
Mga reperensya[igliwat | edit source]
- ↑ censo 2006: 66.871 personas


text:
TACLOBAN CITY - Naguin epektibo daw an kampanya han Department of Health kontra han sakit nga dengue mahuman umubos 7% an kaso han mao nga sakit dinhi ha Rehiyon 8 kumpara dida han nakalabay nga tuig ha tikang bulan han Enero kutob ha Marso.
Ini in nabaruan tikang kan Boyd Cero, sentinel nurse han Department of Health (DOH) regional epidemiology and surveillance unit (RESU) han makahimangraw han Bombo Radyo Tacloban.
Sigon han mao nga opisyal, resulta daw guihapon ini han mas guinpakusog nga kampanya han DOH pinaagi han 3D o an Detect, Destroy ngan Defend tungod na guihapon nga mas hitaas an breeding sites han mga namok nga nagdadara hini nga sakit kataliwan maglasurbo an super
typhoon Yolanda.
Samtang, ha maabot nga 1,352 nga ihap han mga nabiktima han dengue, lima na han mga ini an naawatan hin kinabuhi kon diin tulo dinhi in tikang ha syudad han Tacloban, usa ha syudad han Ormoc ngan usa ha Sugod Southern Leyte.
Nabaruan nga ha bug-os nga rehiyon, an Tacloban an may pinaka hitaas hin ihap han mga nagkasakit hin dengue ha sakob hin tulo kabulan hini nga tuig.


text:
Avignon
Mga koordinado: 43°57′00″N 4°49′01″E / 43.95°N 4.817°E
An Avignon (Frinanses nga pagluwas: [aviɲɔ̃]; ha Provençal: Avinhon ha klasikal nga surundon hin pagsurat o Avignoun ha Mistraliano nga surundon hin pagsurat; ha Kinatsila: Aviñón) usa nga komyun ngan syudad ha timugan o salatan-sidlangan nga dapit han Fransya. Amo ini an prefektura o kapital ha departamento han Vaucluse.
Kilalado ini nga syudad tungod han Palais des Papes (Palasyo han mga Papa) hini, nga diin in pira nga mga Papa ngan mga Antipapa nangag-ukoy tikang han syahan nga bahin han ika-14 nga siglo tubtob ngadto han syahan nga bahin han ika-15 nga siglo.


text:
Párvusz
Hi Párvusz (natawo ha ngaran nga Norbert Kiss[1], Marso 1 1981) usa nga Hungaryano nga artista grafiko.
Istilo ngan mga buhat[igliwat | edit source]
Nag-aram hiya ha Budapest ngan ha Szeged[2][3]. Ha kasahiran, an arte ni Párvusz nahabase ha Indiano nga tinta, agsob liwat hiya nga nagamit hin aquarelle, kundi an base nga kolor itom ngan busag.[2]
An Hungaryano nga artista nga hi Endre Szász ngan an Olandes nga artista nga hi M. C. Escher mayda dako nga impluwensya han iya istilo ngan han 2004 nakabiling hiya han iya kalugaringon nga istilo, sunod han mga buhat han nasabi nga duha nga tawo.[1][2] Han 2005 kinmadto hiya ha Lapland, katapos han pagbalik ha Hungarya nagtikang hiya hin pag-drawing hin mga ritrato nga may Saami nga mga simbolo.[4] An gimaopayi hini nga panahon amo an Saami Mona Lisa, nga ginbaligya ha Noruega.[2] Han 2007 pito nga mga ritrato ginpakita dida hin Norwego nga galeriya ha Tromsø.[5] Han 2009 nakabiling naliwat hiya hin lain nga paagi han iya arte ngan nagtikang hiya pagsunog ha kahoy.[2]
Mga iya buhat[igliwat | edit source]
Mga kasarigan[igliwat | edit source]
- ↑ 1.0 1.1 Parvusz.fw.hu
- ↑ 2.0 2.1 2.2 2.3 2.4 RedBubble
- ↑ Vergitsis, Elias. 76 Ways to Say Amen.
- ↑ Infonuorra.no
- ↑ Arppa - Working partners


text:
Panay
- Ini nga artikulo mahitungod han isla han Panay. Para han bungto ha Isla han Panay, kitaa an artikulo nga Panay, Capiz.
An Panay usa nga isla o puro ha Pilipinas nga nahamutangan ha Kabisay-an. Ha politikal nga heyograpiya, ginbabahin an isla hin upat nga mga probinsya: Aklan, Antique, Capiz, ngan Iloilo, ha Katundan nga Kabisay-an nga rehiyon. An prominente nga syudad han isla amo an Syudad han Iloilo.
An Panay nahamutangan ha timugan o habagatan-sinirangan tikang han isla han Mindoro ngan kanawayan o amihanan-katundan han isla han Negros, nahabulag pinaagi han Estrecho han Guimaras. Ha butnga han Negros ug Panay ada an isla-nga-probinsya han Guimaras. Ha amihanan amo an Dagat Sibuyan ug an mga isla han Romblon; ha habagatan o habagatan-katundan amo an Dagat Sulu.
Dida ha Panay an lugar han leyendo han Maragtas, nga nagsasaysay daw han pag-abot han mga Malay nga tawo han kapurupod'an han Pilipinas.
An ngaran han island amo in ginkuhaan nga ngaran para hin pipira nga mga United States Navy nga mga sakayan nga tinatawag nga USS Panay, ngan an pinakasikat hini amo an ginlunod han mga Hapon dida han 1937 dida han Panay incident o (Nahinabo han Panay).
Kasaysayan ngan Leyenda[igliwat | edit source]
Han pag-abot han mga Espanyol nga pinamunoan ni Miguel Lopez de Legazpi ngada ha Panay tikang ha Cebu dida han 1569, an ira nabilngan nga mga tawo mayda tattoo, amo nga ira ginngaranan ini nga Isla de los Pintados. Diri sigurado kon unan-o an isla ginngaranan nga Panay. Gintawagh han mga Aeta an isla nga Aninipay, tungod hin tanom nga damo dida han isla. Sumala ha leyendo, hira Legazpi ngan an iya mga tawo, nga namimiling hin pagkaon, sinmiring daw kuno pag-abot dida han isla, Pan hay en esta isla! (kon ha Winaray: mayda tinapay hini nga isla). An mga Katsila nagtukod han ira syahan nga urukyan han isla dida han ganghaan han Salog Banica ha Capiz ngan gintawag ini nga Pan-ay. Ini an ika-duha nga urukyan nga gintukod han mga Espanyol ha Pilipinas, an syahan amo an San Miguel ha Cebu.


text:
Ayatollah
Ayatollah ("Sinyales san Allah"), usa na hitaas-na-rango na titulo para san Usuli Twelver Shī‘ah na clergy. Adton na gintatawag na ayatollah amon an mga eksperto san Islamic studies sugad san jurisprudence, ethics, ngan pilosopiya ngan nag'aram sa Hawza.
Sulod
Kasaysayan[igliwat | edit source]
Nagtikang an ngaran na "ayatollah" sa sayo na pasada sa Quran na sa interpretasyon san Shi'a, nangangahulugan na tawo pwede sugarun na sinyales og ebidensya sa Dyos. Pasada 51:20–21 san Quran nagsisiring na:
On the earth are signs (Ayat) for those of assured Faith, As also in your own selves: Will ye not then see?
Rango[igliwat | edit source]
An titulo na ayatollah ginhahatag sa Shia na mujtahid, kahuman makakumpleto sa pag'aram sa sat'h ngan kharij sa hawza. An ayatollah pwede magtutdo sa hawzas (shia seminaries) kun nano an kanya espesyalidad, pwede sya magin reference sa kanra mga pan-reliheyon na pakiana, ngan pwede magin hurado.
Mga babaye na Ayatollah[igliwat | edit source]
May'ada pipira na mga babaye napareho an rango san mga ayatollah, ngan gitatawag na Lady Mujtahideh. Pinakahitahas sa sanhi na kasaysayan amo si Nosrat Amin, kilala liwat na Banu Isfahani.[1] An yana na mga ehemplo san mga Lady Mujtahideh amo sira Zohreh Sefati[2] ngan Lady Ayatollah Aatieh Hassani ngan kilala na Imam'ah Al-Hassani anak ni Grand Ayatollah Gholamreza Hassani.[3] Sa Kasaysayan, May damo na na Mujtahidehs sa Shi'ism, labi na an kababayin'an san pamilya ni Allama Hilli, ngan san pamilya Baraghani sadton 19th century sa Qazvin.
Grand Ayatollah[igliwat | edit source]
May'ada na pipira la mga pinakaimportante na ayatollah na gintagan san rango na grand ayatollah (Ayatollah Uzma, "Dumagko na Sinyales san Dyos"). Nahihimo ini kun an mga tagasunod san sayo na ayatollah nakadto sa pabulig sa kanya sa mga situwasyon ngan pangaruon na i-publish an iya Juristic book na nabaton san daramo ngan inadlaw na Muslim affairs. Gintatawag an libro na Resalah.
References[igliwat | edit source]
- ↑ See Mirjam Künkler and Roja Fazaeli, “The life of two mujtahidas: Female religious authority in 20th century Iran,” in Masooda Bano and Hilary Kalmbach (eds.) Women, Leadership and Mosques: Changes in Contemporary Islamic Authority, Brill Publishers, 2011, 127-160.
- ↑ Official website at sefaty.net
- ↑ Official weblog at blogspot.co.uk


text:
Konklave papal
An konklave papal in pagkirigta han Kolehiyo han mga Kardinal nga nagkatitirok para pumili hin uska bag-o nga Obispo han Roma, nga ginkikilala gihap komo an Santo Papa. An santo papa in kinokonsidera nga apostoliko nga manurunod ni San Pedro ngan kalibutanon nga pinuno han Singbahan Katoliko Romano. An konklave in nagin pamaagi hin pagpili hin santo papa ha labaw han katunga nga panahon han pagkaada han singbahan, ngan an pinakadaan gingagamit pa nga pamaagi han pagpili hin pinuno han uska institusyon.
An kaagi han politikal nga panginlabot ha pagpili han santo papa ngan tungod hini maiha nga pagkabakante ha butnga han mga papa, in inmabot ha interregnum han 1268-1271, nga nagpabujat kan Papa Gregorio X nga magsugo ha durante han Ikaduha nga Konseho han Lyons hadton 1274 nga an mga mamimili nga kardinal in dapat igtrangka ha seclusion cum clave (Linatin para han "nga may yabi") ngan diri gintutugotan paglakat hangtod may-ada na uska bag-o nga Obispo han Roma nga mapili. An mga konklave in ginbubuhat yana ha Kapilya Sixtina han Palasyo Apostoliko.


text:
Pebrero 1
Batakan:PebreroKalendaryo2015 An Pebrero 1 ang ika-32 nga adlaw han tuig han kalendaryo Gregoriano. Mayda pa 333 nga adlaw (334 kon leap year) nga nahabilin hit tuig.
Sulod
Mga Importante nga Nahinabo Yana nga Adlaw[igliwat | edit source]
- 481 – Ginpulong san hadi san mga Vandals na si Huneric an mga katoliko ngan mga Arian na mga obispo sa Carthage.
- 1327 – Ginkoronahan an ulitawohay na si Edward III san Englatera bilang hadi san Englatera, kudi an nasod ginpapamunuan pa gihapon san iya iroy na si Reyna Isabella han Pransya ngan an kanya lover na si Roger Mortimer, 1st Earl han March.
- 1329 – Ginsakop ni John, Hadi san Bohemia an Medvėgalis, sayo na kuta san pagano na Grand Duchy san Lithuania, ngan ginbunyagan an 6,000 na mga defenders.
- 1411 – Pinirmahan an Peace of Thorn (1411) sa Thorn, Monastic na Stado san mga Teutonic Knights (Prussia).


text:
TACLOBAN CITY - Nagdumara hin guinpag-usa nga monitoring han mga tindahan an local government han Tacloban ngan an Tacloban City Local Price Coordinating Council agud masiguro nga an paghabubu han mga panguna nga papliton dinhi ha syudad.
Guinmandu-an an mga tindahan nga magbutang hin presyo o listahan hin presyo han ira mga paninda agud mabaru an mga konsumedor kun diin hira mas makakatipid.
Sumala kan Atty. Lemuel Montes han DTI 8 pina-agi hini, masamabtan liwat guihapon dayon han mga otoridad kun anu nga mga establishemento an nagtutuman ha suggested retail price.
Nagdumara guihapon hin Operation Timbangan an mga tinaglawas han DTI agud masiguro nga isakto an timbangan nga guingagamit han mga magterinda ha mga pampubliko nga merkado.
Guinlala-uman naman nga padayon nga magdudumara hin monitoring an LPCC ha syudad agud masiguro nga waray negosyante nga makapanlimbong ha presyo.


text:
TACLOBAN CITY- Guinpapamulat nala yana an pormal nga turn over han cheke ha guin-aro nga financial assistance tikang ha National Government ipinaagi han Department of Interior and Local Government para ha lokal ngan pan-gobyernuhan han Tacloban.
Ini nga mahuman aprubahan han mao nga ahensya an guinhimo nga program of work.
Ha pakighimangraw han Bombo Radyo Tacloban kan DILG 8 Reg. Dir. Pedro Noval Jr. nabaruan nga maabot ha P230,687,979.22 an matatagamtaman nga bulig han syudad para la ha tulo nga mga infrastructure project han mao nga LGU.
Guinklaro ni Noval nga igrerelease la an mao nga pondo ha lokal nga pan-gobyernuhan han tacloban ha takna nga makompleto na han LGU an ira guin-aaro nga mga rekisitos.
Ha takna nga makompleto an mga major requirments in 80% han kabug-usan nga pondo an igpapagawas samtang an nabibilin in igsusunod ha takna naman nga makompleto an kadugangan pa nga mga rekisitos.
Samtang, personal naman nga ig-aabot ni DILG Sec. Mar Roxas an guin-aprubahan nga pondo para ha rehabilitasyon han pira nga mga Local Government Unit.


text:
TACLOBAN CITY- Nagpapabilin ha Kustodiya han Criminal Investigation and Detection Group (CIDG) an usa ha upat nga suspek ha pagpatay han Bise-mayor han bungto han Villaba, Leyte.
Guinkilala an suspek nga hi Joel Dehon, 34 anyos, usa nga parag-uma ngan residente han Leyte, Leyte.
Nabaruan nga dati na nga presu an mao nga suspek mahitungod na guihapon han pagpatay ha usa nga Baranggay Chairman han mao nga lugar.
Subay ha report han CIDG nga guinsuhulan daw an suspek hin waray pa kakilal-i nga mastermind hin nagkakantidad 500 mil de pesos agud nga patayun hi Vice Mayor Claudio Larrazabal.
Kasumpay hini in padayun la guihapon nga guinpapamiling an Tulo pa nga mga suspek nga dabi han nasabi nga krimen.
Manunumduman dida han Nobyembre 17 han guinpusil patay hi Vice Mayor Claudio larazzabal ha mismo resto bar hini.
Hi VM Claudio in anay Mayor ngan patud han an anay Comelec Commissioner nga hi Gregorio Larrazabal.


text:
Biyograpiya
An Biyograpiya (tikang han Griyego nga mga pulong bios nga nangangahulogan kinabuhi, ngan graphein nga nangangahulogan surat) usa nga genre hin literatura ngan iba nga paagi hin media sugad hin film, nga naha-batakan han mga sinurat nga mga pagsaysay hin mga indibidwal nga mga kinabuhi. Iton biyograpiya puyde nga mahitungod hin tawo nga fiction o non-fiction, ini nga pulong ha kaurogan ginagamit ha pagtawag hin non-fiction. Nalain ini hiton profile o curriculum vitae nga kon diin iton biyograpiya mayda paglantaw hin kumplexidad ngan mayda ginhighlight nga mga dirudilain nga bahin han personalidad upod in mga detalye hin mga nahinabo. It biyograpiya diri la kay lista hin mga butang sugad hin pagkatawo, pag-aram, trabaho, mga relasyon ngan kamatayon. Naghihisgot gihapon ini hiton mga gin-aabat han pag-agi ngan pagtilaw hini nga mga panhinabo.


text:
Istorya 96: Nagtambal hi Jesus hin Magsakit
SAMTANG nagbibyahe hi Jesus ha bug-os nga Israel, nagtatambal hiya hin magsakit. An mga sumat mahitungod hini nga mga milagro nakaabot ha kahirani nga mga baryo ngan bungto. Salit gindara ha iya han mga tawo an mga piang, buta, bungol ngan damu pa nga magsakit. Ngan gintambal ni Jesus hira ngatanan.
Tulo na ka tuig an naglabay tikang nga ginbawtismohan ni Juan hi Jesus. Ngan ginsumatan ni Jesus an iya mga apostol nga diri mag-iiha makadto hiya ha Jerusalem, ngan papatayon hiya didto, kondi babanhawon. Samtang hito nga panahon, padayon nga nagtatambal hiya hin magsakit.
Usa ka adlaw, nagtutdo hi Jesus ha panahon han Sabbath, an adlaw nga iparahuway han mga Judio. An babaye nga nakikita mo dinhi ha retrato, may-ada grabe nga sakit. Mga 18 ka tuig na nga diri hiya nakakatindog hin tadong. Salit ginkaptan hiya ni Jesus, ngan nakatindog hiya hin tadong. Maopay na hiya!
Tungod hito nasina an mga lider han relihiyon. ‘Unom ka adlaw nga puydi kita magtrabaho,’ nagsinggit ha mga tawo an usa ha ira. ‘Ito an mga adlaw han pagtambal, diri ha Sabbath!’
Kondi hi Jesus binaton: ‘Magraot kamo nga mga tawo. Ginbubuhian niyo an iyo asno ngan ginpapainom ito ha Sabbath. Salit, diri ba sadang tambalon ha Sabbath ini nga babaye nga 18 ka tuig na nga masakit?’ Naawod inin magraot nga tawo tungod ha ginsiring ni Jesus.
Katapos, hi Jesus ngan an iya mga apostol nagpakadto ha Jerusalem. Han dida pa la hira ha gawas han Jeriko, hinbatian han duha nga buta nga makililimos nga naagi hi Jesus. Salit nagsinggit hira: ‘Jesus, buligi kami!’
Gintawag ni Jesus an mga buta, ngan nagpakiana: ‘Ano an karuyag niyo nga buhaton ko ha iyo?’ Hira binaton: ‘Ginoo, abrihi an amon mga mata.’ Ginkamkam ni Jesus an ira mga mata ngan nakakita dayon hira! Maaram ka ba kon kay ano nga ginbuhat ni Jesus ini nga urusahon nga mga milagro? Tungod kay hinigugma niya an mga tawo ngan karuyag niya nga tumoo hira ha iya. Salit makakasiguro kita nga kon magmando na hiya sugad nga Hadi, waray na bisan usa dinhi ha tuna an magkakasakit utro.
Mateo 15:30, 31; Lukas 13:10-17; Mateo 20:29-34.
Mga pakiana
- Ano an ginbuhat ni Jesus samtang nagbibyahe hiya ha bug-os nga Israel?
- Paglabay hin tulo ka tuig katapos bawtismohan hi Jesus, ano an iya ginsiring ha iya mga apostol?
- Hin-o an mga tawo ha retrato, ngan ano an ginbuhat ni Jesus para ha babaye?
- Kay ano nga naawod an mga lider han relihiyon ha ginsiring ni Jesus?
- Han hirani na ha Jeriko hi Jesus ngan an iya mga apostol, ano an ginbuhat ni Jesus ha duha nga buta nga makililimos?
- Kay ano nga nagbuhat hi Jesus hin mga milagro?
Dugang nga mga pakiana
- Basaha an Mateo 15:30, 31.
Ano nga urusahon nga pagpakita han gahum ni Jehova an iginpahayag pinaagi kan Jesus, ngan ano an sadang magin epekto hito ha aton pagsabot ha iginsaad ni Jehova nga matutuman ha bag-o nga kalibotan? (Sal. 37:29; Isa. 33:24)
- Basaha an Lukas 13:10-17.
Tungod kay ginbuhat ni Jesus an pipira han iya pinakaurusahon nga milagro ha Sabbath, ano an ipinapakita hito may kalabotan ha klase hin katalwasan nga iya pagbubuhaton ha katawohan durante han iya Milenyo nga Pagmando? (Luk. 13:10-13; Sal. 46:9; Mat. 12:8; Kol. 2:16, 17; Pah. 21:1-4)
- Basaha an Mateo 20:29-34.
Paonan-o ipinapakita hini nga asoy nga diri gud okupado hi Jesus ha pagbulig ha mga tawo, ngan ano an aton mahibabaroan tikang hini? (Deut. 15:7; Jak. 2:15, 16; 1 Juan 3:17)


text:
Arizona
An Arizona (i /ærɪˈzoʊnə/; Ninavaho: Hoozdo Hahoodzo; O'odham: Alĭ ṣonak); usa nga estado nga nahamutang ha habagatan o salatan-katundan nga rehiyon han Estados Unidos. Kabahin gihapon ini han katundan nga Estados Unidos ngan han bukid nga katundan. An ulohan ngan gidako-i nga syudad han estado amo an Phoenix. An ikaduha nga gidako-i nga syudad amo an Tucson, ngan ini ginsusundan ha kadako hin walo nga syudad ha metropolitano nga kahaluag han Phoenix: Mesa, Glendale, Chandler, Scottsdale, Gilbert, Tempe, Peoria, Surprise ngan han Yuma ha Kondado han Yuma.
An Arizona amo an ika-48 nga estado ngan kataposan han magsarapit nga mga estado nga ginpasulod han Union, nga nakakuha hin pagka-estado dida han Pebrero 14, 1912. Kilalado an Arizona tungod han disyerto nga klima hini, mga magpaso nga mga katsirak o verano, ngan di-gud-duro nga mga kathagkot o winter, kundi mayda liwat ini mga kagurangan hin pino ngan mga kabugkidan ha hitaas nga kahagnaan, nga mayda mas mahagkotay nga panahon kaysa ha ubos nga mga disyerto.
An Arizona usa han mga estado nga Upat ka Eskina. Sapit ini han New Mexico, Utah, Nevada, ngan California, mayda pagkadugtong ha Colorado, ngan mayda 389-mile (626 km) nga internasyonal nga pag-ultan ha mga estado han Sonora ngan Baja California ha Mehiko. Amo ini an gidako-i nga ginpalibotan hin tuna nga estado han Estados Unidos ha kadamo hin katawhan. Dugang pa han Grand Canyon, mayda damo pa nga iba nga mga nasodnon nga kagurangan, mga parke, ngan mga monumento nahamutang ha sakob han estado, samtang labaw hin ika-upat nga bahin[1] han teritoryo hini mga Federal Trust Land (Tuna nga Gin-entrega nga Federal) nga amo an gin-uukyan han Nasod Navajo, han Hopi nga tribo, han Tohono O'odham, Apache ngan Yaqui nga mga katawhan ngan iba pa nga mga dirudialin nga Yuman nga mga tribo, sugad han Yavapai, Quechan ngan Hualapai.
Mga kasarigan[igliwat | edit source]
- ↑ All about Arizona. http://www.sheppardsoftware.com. Ginkità 2010-09-21.


text:
Sistema solar
An Adlawnon nga Sistema amo an adlaw kaupod han mga langitnon nga butang nga nalibot.
An bag-u nga Adlawnon nga Sistema
Urusa nga mga langitnon nga ilimintu nga pinapangunahan han bitoon nga adlaw ngan sinusundan han mga planeta. An adlaw u solar ansya an siyahan nga nalibut ha mga bilin han bumutu nga durudaku nga bitoon. An pagbutu hini nga durudaku nga bitoon ansya an naghatag hin puwirsa ha anay lidung nga libutan han sistema. Yana ini nga lidung in pilidong na napuruparihu han bunay.
Mga Planeta[igliwat | edit source]
1. Merkuryo
2. Venus
3. Kalibutan
4. Mars
5. Jupiter
6. Saturn
7. Uranus
8. Neptune
9. Pluto
10. Xiron
An itom nga Luhu[igliwat | edit source]
Iningles:The BLACK HOLE
An natahub han bulan u danay adlaw hinungdan han bakunawa ngan kresin nga bulan


text:
Doms Pagliawan
Hi Dominador "Doms" Pagliawan in usa nga Waray artist nga nag-aangkon hin damu nga talento ha pagsurat, ha musika, ha visual arts, ngan iba pa. Paragsurat hiya hin siday, haliput nga susumaton, nobela, essay, ngan mga artikulo ha pahayagan. Usa gihap hiya nga kompositor, magkaranta, ngan recording artist. Damu na an iya nadaugan ha dirudilain nga mga paisan-isan sugad ha pagsurat hin mga karantahon. Nakaupat na hiya hin music album, duha nga Winaray, usa nga Tinag-alog, ngan usa nga Ininglis. Kartonista ngan kolumnista hiya han pahayagan nga Leyte Samar Daily Express. Labut ha pagin kartonista, usa gihap hiya nga pintor ngan skulptor. Upat ka beses hiya nagin writing fellow ha mga UP-sponsored creative writing workshops ha iba-iba nga lugar ha Pilipinas. Anay radio brodkaster ngan mamamahayag ha telebisyon ha Catbalogan, Samar, an iya bungto nga nataw-an, hiya in nagtapos kumo valedictorian han elementarya, cum laude ha kolehiyo, regional winner han Ten Outstanding Graduate Award '92, ngan national finalist han Ten Outstanding Students of the Phillippines '92. Ha pagsurata hini, usa hiya nga propesor ha Leyte Normal University, Syudad han Tacloban.


text:
Vicente Sotto
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Vicente Yap Sotto, nga gintawag gihapon nga Ñor Inting (1877-1950) usa nga kasanhi nga senador han Pilipinas, ngan ginsisiring nga usa han mga harangdon ngan bantogan nga Sugboanon han ika-20 nga siglo. Hiya an nagsurat han drama nga Elena.
An iya mga nabuhat aada ha duha nga mga larangan: (1) pamalaod, politika, ngan pan-gobyerno; ngan (2) kultura nga mga sinurat.
Hiya an apoy ni Vicente Sotto III, nga ha urhe nga panahon nagin senador han Pilipinas.


text:
Martin Van Buren
Hi Martin Van Buren (Disyembre 5, 1782 – Hulyo 24, 1862) amo an ikawalo nga Mangulo han Estados Unidos (1837 - 1841). Hiya gihapon an ika-walo nga Sugbong-Mangulo han Estados Unidos (1833-1837) ngan ika-napulo nga Maghirilom han Estado ha ilarom ni Andrew Jackson. Hiya an syahan nga mangulo nga diri-Britaniko (Ingles, Eskosya, Wales) an katulinan--an iya katulinan Nederlandes. Hiya an syahan nga mangulo tikang ha New York ngan an syahan nga mangulo nga diri Ininglis and tuminongnong nga yinaknan--nagtubo hiya nga Inolandes and iya yinaknan.


text:
Costa Rica
An Costa Rica, nga gintatawag ha opisyal nga Republika han Costa Rica (ha Kinatsila: República de Costa Rica) usa nga nasod ha Butnga nga Amerika o Centroamérica. Ginsasapitan ini ha amihanan han Nicaragua, han Panama ha timugan o salatan-sidlangan ngan han Dagat Caribe ha sidlangan ngan han Kalawdan Pacifico ha katundan. An kapital hini amo an syudad han San José. Kinatsila an opisyal nga yinaknan hini.
An Costa Rica, nga usa han mga demokrasya nga konsolidada ha mga Amerika, nakamantener hin usa nga maupay nga establisado nga politika bisan pa han kakurian hin ekonomiya ngan sosyudad han naglabay nga mga dekada. Nakikala an Costa Rica nga amo an syahan nga nasod nga nag-abolir han ehersito o puwersa nga armado hini dida han Disyembre 1 han 1948. An indise hin desarrolyo humano hini usa han mga gimaupayi ha Latinoamérica, nga nakakuha han ika-upat ka puwesto sunod han Argentina, Chile ngan Uruguay. An Costa Rica amo an ikalima ha kalibutan dida han klasipikasyon han indise han desempenyo ambiental han 2008. Ha mga kanasuran han Amerika Latina, an Costa Rica amo an syahan nga lugar dida han klasipikasyon han kompetitividad turistika ngan ika44 ha kalibutan.
Mga probinsya ngan kanton[igliwat | edit source]
An Costa Rica mayda pito nga mga lalawigan o probinsya, ngan ini nga mga probinsya ginbahin ngadto hin kawaloan kag usa nga mga kanton ("cantón" ha Kinatsila, nga an plural "cantones"), nga an kada tagsa gindudumara hin alkalde. An mga alkalde ginpipili ha tagsa upat ka tuig han katawhan han tagsa kanton. Waray ini mga lehislatura probinsyal.
Mga reperensya[igliwat | edit source]
- ↑ 1.0 1.1 1.2 1.3 Costa Rica. International Monetary Fund. Ginkità dida han 2009-04-22.


text:
Viktor Yushchenko
Hi Viktor Andriyovych Yushchenko (Ukranyano: BikTop AHдpiйoBич ЮщeHko) (natawo Pebrero 23 1954) amo an Presidente han Ukranya. Komo namumuno han Aton Ukranya (Nasha Ukrayina) nga koalisyon politikal, hiya an main nga oposisyon nga kandidato han Oktubre–Nobyembre 2004 nga Ukranyano nga pinili-ay han presidente. An Sentral Komisyon han Pinili-ay han Ukranya nagdeklara ha iya nga nagdaog han Disyembre 26 2004 nga pag-otro han runoff nga pinili-ay, hin 52% ha 44% kan Viktor Yanukovych. An popular nga pakigbisog nga protesta nga nagdara ha iya ha poder tinatawag yana na "Orange nga Rebolusyon."
Hi Yushchenko nagsirbe anay nga nangungulo han banko sentral han nasod tikang han 1993 tubtob 1999 ngan an Primer Ministro han Ukranya tikang 1999 tubtob 2001.


text:
Aníbal Cavaco Silva
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Aníbal António Cavaco Silva, GCC (Pinortuges nga pagluwas: [ɐˈnibaɫ kɐˈvaku ˈsiɫvɐ]; nga natawo ha Boliqueime, Loulé, Algarve han 15 Hulyo 1939), amo an ika-19 ngan yanâ-nga-nalingkod nga Mangulo han Republika Portugesa, tungod han iya pagdaog han pinili-ay hin pagkamangulo han Portugal han 22 Enero 2006. Ginhurar hi Cavaco Silva han 9 Marso 2006.
Ugsa hini, hiya an Primer Ministro han Portugal tikang han 6 Nobyembre 1985 tubtob 28 Oktubre 1995. An iya panahon ha paglingkod hin napulo ka tuig amo an gimaiha-i hin bisan hin-o nga Primer Ministro tikang kan Salazar, ngan hiya an syahan nga Portuges nga Primer Ministro nga nakadaog hin absoluto nga kadam-an ha ilarom han yana nga sistema nga konstitusyonal (nga gintukod katapos han pagredemokratisar han nasod ha pagsunod han Rebolusyon Cravo).
Syahan nga bahin han kinabuhì ngan karera[igliwat | edit source]
Natawo hi Aníbal António Cavaco Silva ha Boliqueime, Loulé, Algarve, nga anak ni Teodoro Gonçalves Silva (Loulé, Boliqueime, Maritenda, 30 Agosto 1912 – 30 Septyembre 2007) ngan han iya asawa (nag-asawa ha Loulé, Boliqueime, 4 Marso 1935) nga hi Maria do Nascimento Cavaco (natawo Loulé, Boliqueime, Maritenda, 27 Disyembre 1912). Diri kilala nga mag-aaram ha pag-iskwela hi Aníbal António Cavaco Silva. Han 13 an iya panuigon, nahulog hiya han ika-3 nga grado han Escuela Comercial ngan tungod hini ginpatrabaho hiya han iya apoy dido han huron komo usa nga paagi hin pagsirot.[1] Katapos hin pagbalik ha pag-iskwela, nagpadayon hi Cavaco nga magin may abilidad nga mag-aaram. Nagpadayon hi Cavaco Silva ha Lisboa, nga diin kimuha hiya hin propesyonal nga pag-aram nga kurso hin contabilidad tikang han "Instituto Comercial de Lisboa" (Instituto Superior de Contabilidade e Administração de Lisboa (ISCAL), ha yanâ) han 1959. Dungán hini, nakarawat hiya hin pag-aram ha unibersidad didto ha Instituto Superior de Ciências Económicas e Financeiras de Lisboa (ISCEF) han Universidad Técnica de Lisboa (UTL) (ha yanâ amo ini an Instituto Superior de Economia e Gestão (ISEG) han Universidad Técnica de Lisboa), ngan nakatapos hiya han 1963, upod hin pagkilala, hin grado ha ekonomiya ngan pananalapî (an iya grado 16 tikang hin 20). Samtang nag-aaram hiya ha Lisboa, usa nga atleta hi Cavaco Silva han CDUL atletika nga departamento tikang han 1958 tubtub 1963.[2] Han 1964 nag-asawa hiya kan Maria Alves da Silva, usa nga magturutdo hin Germanico nga pilolohiya ha Unibersidad han Lisboa, ngan hira nga duha mayda duha nga anak (hira Bruno Alves ngan Patrícia Maria), ngan kinmuha hiya hin mandatoryo nga serbisyo militar didto han hadto nga Portuges nga Lalawigan ha Langyaw han Mozambique, komo usa nga opisyal han militar nga pagdumara ha Lourenço Marques (nga yanâ an syudad han Maputo). An iya karera hin pagtutdo nagtikang dida han 1966 komo kabulig han ISCEF, kundi pag-abot hin duha ka tuig, kinmadto hi Cavaco Silva ha University of York, didto han Reino Unido, nga diin, han 1973, nakakuha hiya hin doctorado ha ekonomiya. An iya tesis ha York usa nga pagdapig han (hadto nga sikat nga) Ekonomiko nga Keynesihanon[3] (An Neo-Keynesyanismo magkakaada hin influensya han iya panhunahuna han iya pagka Primer Ministro ha urhe nga panahon ngan ha yana nagtatawag pa gihapon hiya han iya kalugaringon nga Neo-Keynesihanon). Pagbalik niya ha Portugal, kinmuha hiya hin puwesto komo kabulig nga propesor ha ISCEF (1974), propesor ha Unibersidad Katolika han Portugal (1975), extraordinaryo nga propesor ha Bag-o nga Unibersidad han Lisboa (1979) ngan ha kataposan komo direktor han Opisina hin mga Pag-aram han Banko han Portugal.[4]
Nagin abtik la hiya ha polítika katapos han Rebolusyon Cravo han 25 han Abril 1974, ngan ha urhe nga bahin hadto nga tuig inmapi hiya han PPD, usa nga partido ha politika nga pinamunuan ni Francisco Sá Carneiro. Ginhimo hi Cavaco Silva nga Ministro han Pananalapi ni Primer Ministro Francisco Sá Carneiro han 1980. Nagkaada hiya hin pagkakilala nga liberal ha ekonomiko ngan hinayhinay nga nagtanggal han mga regla nga napugong hin gawasnon nga enterprise. Dinmirì hiya pag-alagad dida han Bloco Central nga koalisyon han mga Sosyalista ngan mga Demokrata Sosyal (PSD) nga nagdumara tikang han 1983 tubtob 1985, ngan an iya kapili ngadto han liderato han PSD han 2 han Hunyo 1985, nagpahayag han kataposan han koalisyon.
Nagmantalâ hi Propesor Cavaco Silva hin pipira nga mga buhatonon ha akademiya ha larangan han ekonomiya upod ha mga ubos-nga-larangan sugad han polisiya hin panalapi ngan mga paghiusa hin salapi.
Mga kasarigan[igliwat | edit source]
- ↑ (Pinortuges) Perfil de Cavaco Silva, iol.pt
- ↑ (Pinortuges) Ás nas barreiras, Record
- ↑ O esquizofrénico livro do Professor Cavaco Silva, Pura Economia
- ↑ Cavaco Silva – Perfil, ginkuhaan Agência Lusa; websayt UOL (Enero 2006)


text:
Francesco Paolo Tosti
Hi Sir Francesco Paolo Tosti (Abril 9, 1846 – Disyembre 2, 1916) usa nga Italyano nga kompositor ngan magturutdo hin musika.
Hi Tosti nakakuha han kadam-an han iya pag-aram hin musika didto han iya bungto nga Ortona, Italya, patik gihapon didto ha konserbatoryo ha Napoles. Katapos hin pagtikang nga karera komo magkaranta ngan magturutdo hin boses ha pagkanta, linmakat hiya pangadto ha London, Inglaterra, ngan ha pagtika-iha didto hiya inmukoy hini nga syudad. Han 1880, ginhimo hiya nga maestro hin pagkanta han pamilya nga panhadi-anon ngan han 1894 inmapi hiya han Royal Academy of Music komo usa nga propesor. Han 1906, hi Tosti nahimo nga citizen han Britanyna ngan ginhimo hiya nga knight katapos hin duha ka tuig han iya sangkay nga hi Edward VII. Binmalik hiya ha Italya han 1910, ngan nag-ukoy hiya han iya mga nahabilin nga tuig ha Roma.
Ginhihinumdom hi Tosti tungod han iya yano nga mga expresivo nga mga kanta. An iya istilo nagin sikat dida han sinisiring nga belle epoque ngan ginhihinumdo nga musika hin sala. An iya pinakasikat nga kanta amo an Serenata (mga laray ni: Cesareo), Addio (mga laray ni: Rizzelli) ngan an sikat nga Napolitano nga kanta, Marechiare, nga an mga laray hini ginsurat han kilalado nga maniniday ha Napolitano nga yinaknan nga hi Salvatore Di Giacomo.


text:
Waray mas hiruhitaas nga resolusyon.
An fayl in tikang ha Wikimedia Commons ngan puydi mahigamitan para han iba nga mga proyekto.
An paglaladawan han iya
fayl han paglaladawan nga pakli didto in ginpapakita ha sirong.
Dalikyat nga pulong [ igliwat ]
Description
Normandía.PNG
Normandía, territorio histórico. Español:
Date
6 Pebrero 2012
Source
Own work
Author
Fobos92
Palilisensya: [ igliwat ]
I, the copyright holder of this work, hereby publish it under the following license: Kaagi han paypay
Pidlita an adlaw/oras para makit-an an fayl nga naggawas hito nga oras.
Pitsa/Oras Thumbnail Mga dimensyon Gumaramit Komento
yana 15:17, 6 Pebrero 2012 464 × 307 (11 nga KB) Fobos92 Mga Sumpay
An mga nasunod nga mga pakli nasumpay hini nga paypay:
Global file usage
The following other wikis use this file:
Usage on als.wikipedia.org
Usage on bs.wikipedia.org
Usage on de.wikipedia.org
Usage on dsb.wikipedia.org
Usage on en.wikipedia.org
Usage on eo.wikipedia.org
Usage on es.wikipedia.org
Usage on fo.wikipedia.org
Usage on gl.wikipedia.org
Usage on hr.wikipedia.org
Usage on hsb.wikipedia.org
Usage on ms.wikipedia.org
Usage on pl.wiktionary.org
Usage on pnb.wikipedia.org
Usage on sh.wikipedia.org
Usage on sk.wikipedia.org
Usage on sl.wikipedia.org
Usage on sr.wikipedia.org
Iní nga paypay mayda dugang nga pagpasabot, nga bangin gindugáng tikang han digital nga camera o iskaner nga gin-gamit paghimo o pag-digitar hini.
Kon an paypay ginliwat tikang han orihinal nga kamutangan, mayda mga detalye nga bangin diri magpakita han ginliwat nga paypay


text:
Santo Niño, Samar
An Santo Niño usa nga ikalima nga klase nga bungto ha probinsya han Samar ha Sinirangan nga Kabisay-an nga rehiyon ha Pilipinas. Usa ini nga isla-nga-bungto. Binisaya nga Sinugboanon an lumad nga yinaknan dinhi. Sumala han 2000 census, an populasyon hini 12,545 ka tawo ha 2,477 nga panimalay.
Mga Baranggay[igliwat | edit source]
An Santo Niño mayda napulo kag tulo (13) nga baranggay.
- Balatguti
- Baras
- Basud (Pob.)
- Buenavista
- Cabunga-an
- Corocawayan
- Ilijan
- Ilo (Pob.)
- Lobelobe
- Pinanangnan
- Sevilla
- Takut
- Villahermosa


text:
Syudad han Davao
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Syudad han Davao usa han mga pinaka-importante nga mga syudad ha Pilipinas ngan amo an sinisiring nga de facto nga kapital han isla han Mindanao. Amo gihapon ini an gidako-i nga syudad ha Philippines kon ha kahaluag hin katua-an an paghihisgutan. An aeropuerto internasyonal hini ngan an daungan han mga barko amo an usa han mga gidamo-i hin aktibidad nga cargo hub ha Salatan nga Pilipinas. An Syudad han Davao usa gihapon han mga pipira nga mga syudad ha Pilipinas nga naglulugaring tikang hin bis ano nga probinsya bisan pa man kon ginlalakip ini ha Davao del Sur para hin mga estadistika nga paggamit. An syudad amo gihapon an sentro han rehiyon para han Davao nga Rehiyon (Rehiyon XI). Usa ini han mga gidako-i nga syudad han kalibutan kon an kahaluag hin katunaan an paghihisgutan, nga naglalakip hin sobra 2,400 ka kwadrado nga kilometro. An Syudad han Davao City mayda populasyon hin mga nangungukoy nga an kadamo 1.3 ka ribo o milyon, ngan mga 2 ka milyon o ribo nga tawo aada kon ha adlaw nga mga takna.
Sumala han census han tuig 2000, mayda ini populasyon nga 1,147,116 ka tawo ha 240,057 nga panimalay.
Mga Sumpay ha Gawas[igliwat | edit source]
- Opisyal nga Websayt hang Gobyerno han Syudad
- Davao City 2002
- Philippine Standard Geographic Code
- Davao City Photos and Travel Guide
- Satellite nga litrato han Google Maps
- Opisyal nga Sayt han Kadayawan Festival
- Mutya ng Davao
- Davao Turismo
- Davao Guide
- The Wild Tribes of Davao District, Mindanao, ni Fay-Cooper Cole, 1913, tikang ha Project Gutenberg


text:
Sevilla
- Para han iba nga kagamit, kitaa Sevilla (pansayod).
An Sevilla (nga tinatawag ha Ininglis nga Seville) amo an usa ka syudad ha Andalucía, Espanya nga amo an sentro hin arte, kultura ngan panalapi ha salatan nga dapit han Espanya. Amo ini an kapital han komunidad autonoma han Andalucía ngan han lalawigan han Sevilla. Nahimutang ini ha patag han Salog han Guadalquivir nga mayda average nga kahitaas hin 7 ka metros ha igbaw han nivel han dagat. An mga nangungukoy tinatawag nga mga Sevillanos (kon kababayin-an Sevillanas) o Hispalensis. An populasyon han syudad han Sevilla mga 703,206 han 2009 (INE), ngan amo an nakahimo han Sevilla nga ika-upat nga gidako-i nga syudad han Espanya. An katawhan han metropolitano nga kahaluag (urban nga kahaluag upod an mga hagrani nga kabungtoan) mga 1,493,416 dida han 2009 (INE nga pag-estimar).


text:
Maghirilom nga Kasahiran han Partido Komunista han Tsina
An Maghirilom nga Kasahiran han Partido Komunista han Tsina (Yinano nga Tsinino: 中国共产党中央委员会总书记; Minat-an nga Tsinino: 中國共產黨中央委員會總書記; pinyin: Zhōngguó Gòngchǎndǎng Zhōngyāng Wěiyuánhuì Zǒngshūjì; Iningles: General Secretary of the Communist Party of China), nga ha opisyal nga pagtawag Maghirilom nga Kasahiran han Namumutnga nga Komite han Partido Komunista han Tsina, amo an gihataasi nga na-ranggo nga opisyal ha sakob han Partido Komunista han Tsina, usa nga standing nga api han Politburo ngan manguna han Secretariat. An nakapot gihapon hini nga puwesto agsob amo gihapon an de facto nga manguna han Kanan Katawhan Republika han Tsina.


text:
Zhao Ziyang
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Zhao Ziyang (17 Oktubre 1919 – 17 Enero 2005) usa nga hataas-hin-ranggo nga politiko ha Kanan Katawhan nga Republika han Tsina (KKRT). Hiya an ikatulo nga Premier han Kanan Katawhan Republika han Tsina tikang 1980 tubtob 1987, ngan Maghirilom nga Kasahiran han Partido Komunista han Tsina tikang 1987 tubtob 1989. Hi Zhao natanggal ha poder tungod han pagkita nga naugop hiya han mga estudyante dida han 1989 nga mga protesta ha Plaza Tiananmen.


text:
Mga Video ha JW.ORG
Usisaha an amon online video library nga nakahan-ay depende ha topiko. Pagkita o pag-download hin basado ha Biblia nga mga video mahitungod ha pamilya, tin-edyer, ngan mga bata, pati na hin impormatibo nga mga video mahitungod ha mga Saksi ni Jehova.
Paonan-o Ginhihimo an Pag-aram ha Biblia?
Ha bug-os nga kalibotan, an mga Saksi ni Jehova kilala nga nagtatanyag hin libre nga pag-aram ha Biblia. Hibaroi kon paonan-o ito ginhihimo.
Ano an Ginbubuhat ha Kingdom Hall?
Alayon kitaa an video basi imo hibaroan.
HILABA NGA VIDEO
‘Maopay nga Sumat ha Tagsa nga Nasud, Tribo, Ngan Pinulongan’
Basi maabot han kamatuoran ha Biblia an pinakadamu nga tawo, kinahanglan an husto nga hubad. Paonan-o ini ginbubuhat? Ano nga mga problema an gin-aatubang han mga translator ha ira pag-translate?
Kay Ano nga Kinahanglan Pag-adman an Biblia?
Ginbabaton han Biblia an importante nga mga pakiana han minilyon nga tawo ha bug-os nga kalibotan. Karuyag mo ba liwat mahibaro?
MGA SERYE HAN VIDEO
Magin Sangkay ni Jehova—Dungan ha Amon Pagkanta
MGA SERYE HAN VIDEO


text:
San Jose de Buan
An San Jose De Buan usa nga ikalima nga klase nga bungto ha probinsya han Samar ha Sinirangan nga Kabisay-an nga rehiyon han Pilipinas. Sumala han 2000 census, mayda ini populasyon nga 6,438 ka tawo ha 1,269 nga panimalay.
Mga Baranggay[igliwat | edit source]
An San Jose De Buan mayda napulo kag upat (14) nga baranggay.
- Aguingayan
- Babaclayon
- Can-aponte
- Cataydongan
- Gusa
- Hagbay
- Hiduroma
- Hilumot
- Barangay 1 (Pob.)
- Barangay 2 (Pob.)
- Barangay 3 (Pob.)
- Barangay 4 (Pob.)
- San Nicolas
- Hibaca-an


text:
Malungon
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Malungon usa nga syahan nga klase nga bungto ha lalawigan han Sarangani ha Pilipinas. Sumala han census han tuig 2000, mayda ini populasyon nga 93,232 ka tawo ha 18,924 nga panimalay.
It Malungon usa nga ginpapalibutan hin tuna nga bungto ha dumagsaan o amihanan-sinirangan nga bahin han Sarangani. Ginsasapitan ini ha katundan han Tupi, South Cotabato, ha amihanan ngan ha sinirangan han probinsya han Davao del Sur, ha salatan han Alabel, Sarangani ngan Syudad han General Santos, ngan ha habagatan o salatan-katundan han Polomolok, South Cotabato. Mayda ini kahaluag hin katunaan nga 896.63 ka km².
An mga coordinate han Malungon 6°16' N 125°17' E o kon ha [[Winaray]: 6°16' ha Amihanan 125°17' ha Sidlangan. Tikang han 2005, an alkalde han bungto amo hi Teody M. Padernilla.
Mga Baranggay[igliwat | edit source]
An Malungon ginbahin ngadto hin katloan kag usa (31) nga mga baranggay.


text:
Miagao
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Miagao usa nga ikatulo nga klase nga bungto ha probinsya han Iloilo ha Katundan nga Kabisay-an nga rehiyon han Kabisay-an ha Pilipinas. Sumala han 2000 nga census, mayda ini populasyon nga 57,092 ka tawo ha 10,898 nga mga panimalay.
An Miagao amo an gidakoi nga bungto han nasod nga mayda usa ka gatus napulo kag siyam (119) nga mga baranggay. Nahamutang ini hin mga kap-atan (40) ka km ha habagatan o salatan-katundan han Syudad han Iloilo.
Mga Baranggay[igliwat | edit source]
An Miagao ginbahin ngadto hin usa ka gatus napulo kag siyam (119) nga mga baranggay.


text:
Dumaguete
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Syudad han Dumaguete usa nga nga syudad ha lalawigan o probinsya han Negros Oriental ha Butnga nga Kabisay-an nga rehiyon han Kabisay-an ha Pilipinas. Amo ini an kapital, an prinsipal nga daungan hin sakayan o puerto, ngan gidako-i nga syudad han Negros Oriental. Sumala han 2000 nga census, mayda ini populasyon nga 102,265 ka tawo. Iton tawo nga taga-Dumaguete tinatawag nga "Dumagueteño" o "Dumagitnon".
Heyograpiya ngan klima[igliwat | edit source]
An Syudad han Dumaguete ginbahin ngadto hin katloan (30) nga mga baranggay, nga ginklasipika ini ngatanan komo urbano. An walo nga baranggay ha sawang o downtown han syudad kilalado kaurugan ha numbero. An giguti-ayi nga baranggay amo an Baranggay 4 nga mayda kahaluag hin 5.11 ka hektarya la, samtang an gidako-i nga baranggay amo an Baranggay Banilad nga mayda 362.71 ka hektarya.
Mga Reperensya[igliwat | edit source]
- PhilippineBusiness.com.ph - University Town
- http://www.tdh.nl/filelibrary/Deel3_ECPAT.pdf
- Philippine Standard Geographic Code
- 2000 Philippine Census Information


text:
Optika
An optika amo an sanga hin fisika nga nanginginlabot hin kinaiya han lamrag, lakip an interaksyon ha materya ngan an paghimo hin mga instrumento nga nagamit o nakakaabat hini.
Kasaysayan[igliwat | edit source]
Nagtikang an seyensya san Optika san paghimua san linti san mga sinauna na mga Egyptian ngan mga Mesopotamyan. An nahihibaruan na pinakauna na mga linti nagtikang sadton 700 BC gikan sa Assyria ngan titawag na Layard o Nimrud lens.[1]
Klasikal na optika[igliwat | edit source]
An klasikal na optika ginbabahin ngadto sin duha na sanga: geometrikal ngan pisikal na optika. Sa geometrikal, o kilala liwat na ray optics, ginkukunsidira an lamrag o suna na nakiwa sin tadung na linya, ngan sa pisikal, o kilala liwat na wave optics, an ginkukunsidira an lamrag na electromagnetic wave.
Moderno na optika[igliwat | edit source]
Ginsasakop sa Moderno na optika an optical science ngan engineering na popyular sa 20th century. Sakob sini an Quantum optics, na hiunung san mekanikal na kinaiya han suna, ngan ginkukunsidira an suna na nadaloy na eneriya o quantazied photons. produkto sa Quantum optics an laser, light detectors, LED, ngan photovoltaic cells.
Mga Kasarigan[igliwat | edit source]
- ↑ "World's oldest telescope?". BBC News. July 1, 1999. http://news.bbc.co.uk/1/hi/sci/tech/380186.stm. Ginkúhà dida han Jan 3, 2010.


text:
English Bisaya Translations and Dictionary
What is the definition of s daw nasusunog, sidsid han langit pati an dagat gindadala-it bangin ha unhan, may nagkaingin nga madlos huyog hinin hangin. iton mga balod, iton mga balod mulayan han dagat nga dit’ ha kalawdan, nagbabalatbagat an gab-i nga dulom, an gab-i nga dulom an dagat naranggat. nga nakakali-aw han mga dumaragat. adto na’n adlaw, nagligidligid didto huhuron, luyo han bukid bunyog panguli an katamsihan nahadlok bangin magab-ihan.? Ask for the translation of s daw nasusunog, sidsid han langit pati an dagat gindadala-it bangin ha unhan, may nagkaingin nga madlos huyog hinin hangin. iton mga balod, iton mga balod mulayan han dagat nga dit’ ha kalawdan, nagbabalatbagat an gab-i nga dulom, an gab-i nga dulom an dagat naranggat. nga nakakali-aw han mga dumaragat. adto na’n adlaw, nagligidligid didto huhuron, luyo han bukid bunyog panguli an katamsihan nahadlok bangin magab-ihan. from cebuano to english from the native speaker, visitors & experts. Sometimes, using a computer algorithm to translate a message to a specific language can change its meaning and thought. It's humans that can exactly express what you are trying to say.
s daw nasusunog, sidsid han langit pati an dagat gindadala-it bangin ha unhan, may nagkaingin nga madlos huyog hinin hangin. iton mga balod, iton mga balod mulayan han dagat nga dit’ ha kalawdan, nagbabalatbagat an gab-i nga dulom, an gab-i nga dulom an dagat naranggat. nga nakakali-aw han mga dumaragat. adto na’n adlaw, nagligidligid didto huhuron, luyo han bukid bunyog panguli an katamsihan nahadlok bangin magab-ihan. [cebuano / english]
There were no information such as translation, definition and meaning of s daw nasusunog, sidsid han langit pati an dagat gindadala-it bangin ha unhan, may nagkaingin nga madlos huyog hinin hangin. iton mga balod, iton mga balod mulayan han dagat nga dit’ ha kalawdan, nagbabalatbagat an gab-i nga dulom, an gab-i nga dulom an dagat naranggat. nga nakakali-aw han mga dumaragat. adto na’n adlaw, nagligidligid didto huhuron, luyo han bukid bunyog panguli an katamsihan nahadlok bangin magab-ihan. in Cebuano to English language.
Sponsored Links
Are you in a hurry? Do you need it badly? We can send instant questions for translations, interpretations, definitions, etc from our contributors and we will then send their replies to your email. Just enter your email address below. Don't worry we will not spam you, promise.
or
Try it in our Cebuano-English Translator & Dictionary »
or
Do you know something about this term? We'd be happy if you share it with -- the billions of the people around the world -- us.
Help a human. Share what you know about s daw nasusunog, sidsid han langit pati an dagat gindadala-it bangin ha unhan, may nagkaingin nga madlos huyog hinin hangin. iton mga balod, iton mga balod mulayan han dagat nga dit’ ha kalawdan, nagbabalatbagat an gab-i nga dulom, an gab-i nga dulom an dagat naranggat. nga nakakali-aw han mga dumaragat. adto na’n adlaw, nagligidligid didto huhuron, luyo han bukid bunyog panguli an katamsihan nahadlok bangin magab-ihan..
Let us help each other. Please be polite in asking for help and sharing thoughts. Sort the comments to "Reverse Chronological" to see the latest posts.


text: Mabuhay Singers - Lubi-Lubi LyricsLubi-lubi lubi, lubi lingkuranayAyaw gad pagsak-i, kay hibubo-ay.Ayaw gad pagsak-i,Lubi-lubiKon maruruyag ka kumaon hin silotDidto la nga didto laKan Nanay nga didto la.Kan Tatay nga didto la, pakigsabot.Agidaw-gidaw an bukawNaglupad-lupad ha igbawAgidaw-gidaw an gitgitNaglupad-lupad ha langitAgidaw-gidaw an bukawNaglupad-lupad ha igbawAgidaw-gidaw an gitgitLinmupad ha langitEnero, Pebrero, Marso, Abril, Mayo,Hunyo, Hulyo, Agosto,Setyembre, Oktubre,Nobyembre, Desyembre,Lubi-lubi.


text:
Rank 6, most wanted person ha Matag-ob, Leyte dakup!
TACLOBAN CITY - Nadakup han mga tinaglawas han Matag-ob Police Station an ika-unom tikang ha Top 10 watch list nga Wanted person ha Matag-ob, Leyte.
Guinkilala an nadakup nga hi Gregorio Campaner, ada ha igo nga pangidarun ngan may kaso nga Three counts of rape nga nagpapailarum ha tulo nga magkadirudilain nga mga criminal cases.
Nadakup an mao nga suspek ha panguna na guihapon ni PSInsp Christopher Cinco Pangue han Matag-ob Police Station.
Nagkalong-kagong utro an mao nga suspek ngan naatubang ha Patong-patong nga kaso.


text:
Basilan
An Basilan usa nga isla nga probinsya o lalawigan han Pilipinas nga nahamutang ha Autonomo nga Rehiyon ha Muslim Mindanao (ARMM). An kapital hini amo an Syudad han Isabela ngan nahamutangan ini ha kalawdan tikang han salatan nga labnasan han Peninsula han Zamboanga. An Basilan amo an pinakaamihanan ha mga dagko nga isla han Kapurupud-an Sulu.
Heyograpiya[igliwat | edit source]
An Basilan ginbahin ngadto hin siyam (9) nga mga bungto ngan duha (2) nga syudad. An Syudad han Isabela amo an kapital han Basilan. Pero an Syudad han Isabela naglulugaring tikang han probinsya ngan kabahin han rehiyon han Peninsula han Zamboanga. An Basilan kabahin han una han rehiyon han Western Mindanao o Katundan nga Mindanao (an daan nga ngaran han Peninsula han Zamboanga nga rehiyon), pero hin dipala naiha nga plebisito an mga taga-Basilan nagpili nga umapi han ARMM, gawas la han Syudad han Isabela.
Mga Syudad[igliwat | edit source]
Mga Bungto[igliwat | edit source]
Kaagi ngan Kasaysayan[igliwat | edit source]
An mga nanguna nga nangukoy han isla amo an mga Orang Dampuan, nga amo an mga katulinan han mga Yakan nga katawhan. Hi Sultan Kudarat nagmantener hin kusog nga bungto ha Lamitan hangtod han pagpirdeha hini nga lugar han mga Espanyoles han 1637. Mga misyonero nga Heswita nangulpot katapos hin pira ka tuig nga sinmunod.
An mga Holandes inmatake han Basilan han 1747 pero napirde hira han mga nangungukoy dinhi. An Franses naningkamot pag-okupar han probinsya han 1844, pero hira, gihapon, waray magmalinamposon. Sunod hini, an mga Espanyoles naghimo hin bato nga fortaleza nga ginngaranan ha dungog ni Reyna Isabel II.
Dida han kahimo nga chartered-nga-syudad han Zamboanga han 1936, nahilakip dinhe an Basilan. Pero dida han Hulyo 1, 1948, an Basilan mismo nahimo nga bulag nga syudad. An syudad ginhimo nga lalawigan dida han Disyembre 27, 1973.


text:
Marinduque
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Marinduque usa nga isla-nga-probinsya han Pilipinas nga nahamutangan ha MIMARO nga rehiyon ha Luzon. An kapital hini amo an Boac. Nahamutang an Marinduque ha butnga han Bahia han Tayabas ha amihanan ngan han Dagat Sibuyan ha salatan. Nahamutang ini ha salatan ngan katundan han Quezon, ha sinirangan tikang ha Mindoro, ngan ha amihanan han Romblon.
An Marinduque usa nga isla nga an kahimo baga-hin-kasingkasing nga nahamutang hin mga napulo kag usa ka milyas tikang han isla han Luzon. Ini mga 370 ka kwadrado nga milya, ngan ini amo an ika-napulo-kag-tulo (o ika-trese) nga gidako-i nga isla han Kapuropod-an Pilipinhon.[1]
Kilalado an Marinduque tungod han tinuig nga Moriones Festival hini.
Sulod
Heyograpiya[igliwat | edit source]
Politikal[igliwat | edit source]
An Marinduque ginbahin ngadto hin unom (6) nga mga bungto.
Mga Bungto[igliwat | edit source]
Pisikal[igliwat | edit source]
An Marinduque usa nga isla nga an kahimo baga-hin-kasingkasing nga nahamutang ha butnga han Bahia han Tayabas ha amihanan ngan han Dagat Sibuyan ha salatan. Nahabulag ini tikang han Peninsula han Bondoc ha Quezon han Paso han Mompog. In mga pira han mga gudti-gudti nga mga isla ha dumagsaon o amihanan-sidlangan amo an Isla han Maniuayan, Isla han Santa Cruz, ngan an Isla han Mompog. An gihataasi nga punto ha Marinduque amo an Bukid Malindig (nga han una amo an Bukid Marlanga), usa nga posible nga aktibo nga bulkan nga an kahataas mga 1157 ka metro.
An isla mayda duha nga mga panahon--an taghuraw (Nobyembre tubtob Pebrero) ngan an tag-uran (Hunyo tubtob Oktubre), nga mayda pagbalhin nga panahon ha butnga hini. [1]
Kaagi ngan Kasaysayan[igliwat | edit source]
Mga Sumpay ha Gawas[igliwat | edit source]
- Gobyerno han Lalawigan han Marinduque
- Ang Aking Pugad: Kultura ngan Katawhan han Marinduque
- Marinduque Society of Texas and the Gulf States
Mga kasarigan[igliwat | edit source]
- ↑ 1.0 1.1 Birtle, Andrew J. (April 1997). "The U.S. Army's Pacification of Marinduque, Philippine Islands, April 1900-April 1901". The Journal of Military History 61: 255. Jessup, Philip Caryl (1938). Elihu Root. Dodd, Mead, & Co./Reprint Services Corp. ISBN 0-7812-4908-2.